open-index/open-wikipedia-markdown huggingface dataset:
ജോൺ ആൽബെറി

**ജോൺ ആൽബെറി** വിന്ധാം ജോൺ ആൽബെറി(5 April 1936 – 3 December 2013) ബ്രിട്ടിഷുകാരനായ ഭൗതികരസതന്ത്രജ്ഞനും ആക്കാദമിക്കും ആകുന്നു.
## മുൻകാലജീവിതം
ആൽബെറി ഓക്സ്ഫെഡ് സർവ്വകലാശാലയിൽ ഒരു ഗവേഷണവിദ്യാർത്ഥി ആയിരുന്നു. അദ്ദേഹം ഒരു നടനുമായിരുന്നു. ബി ബി സി പ്രക്ഷേപണം ചെയ്ത കോമഡി ടെലിവിഷൻ ഷോ ആയ That Was The Week That Was എഴുതി.

ഓക്സ്ഫഡിനുശേഷം അദ്ദേഹം ലണ്ടനിലെ ഇമ്പീരിയൽ കോളജിൽ ഭൗതികരസതന്ത്ര പ്രൊഫസറായി. 
## പിന്നീടുള്ള ജീവിതം
2013ൽ അദ്ദേഹം കാനസർ രോഗം മൂലം മരണമടഞ്ഞു. 
## പുസ്തകങ്ങൾ
* *Ring-Disc Electrodes*, with M. L. Hitchman, Oxford University Press, 1971 (ISBN 0-19-855349-8).
* *Electrode Kinetics*, Oxford University Press, 1975 (ISBN 0-19-855433-8).
## അവലംബം

വർഗ്ഗം:ബ്രിട്ടീഷ് രസതന്ത്രജ്ഞർ
വർഗ്ഗം:1936-ൽ ജനിച്ചവർ
കൊണ്ടാപ്പള്ളി കളിപ്പാട്ടങ്ങൾ

ആന്ധ്രാപ്രദേശിലെ കൃഷ്ണ ജില്ലയിൽ വിജയവാഡയ്ക്ക് സമീപമുള്ള കൊണ്ടാപ്പള്ളി എന്ന പ്രദേശത്ത് പരമ്പരാഗതമായി നിർമ്മിക്കപ്പെടുന്ന കളിപ്പാട്ടങ്ങളാണ് **കൊണ്ടാപ്പള്ളി കളിപ്പാട്ടങ്ങൾ** (Kondapalli Toys) അഥവാ **കൊണ്ടാപ്പള്ളി ബൊമ്മലു**. ദക്ഷിണേന്ത്യൻ ഭവനങ്ങളിൽ നവരാത്രി കാലയളവിൽ പാവകളും ചെറുപ്രതിമകളും അണിനിരത്തി പ്രദർശിപ്പിക്കപ്പെടുന്ന ബൊമ്മക്കൊലുവിൽ കൊണ്ടാപ്പള്ളി കളിപ്പാട്ടങ്ങളും പ്രദർശിപ്പിക്കാറുണ്ട്. ഈ കളിപ്പാട്ടങ്ങളുടെ പ്രശസ്തി കാരണം കൊണ്ടാപ്പള്ളിയെ *കളിപ്പാട്ടങ്ങളുടെ കോളനി* എന്നർത്ഥത്തിൽ *ബൊമ്മല കോളനി* എന്നു വിശേഷിപ്പിക്കാറുണ്ട്.
## ചരിത്രം

കളിപ്പാട്ട നിർമ്മാണത്തിൽ ഏകദേശം 400 വർഷത്തെ പാരമ്പര്യം കൊണ്ടാപ്പള്ളി എന്ന ചെറുപട്ടണത്തിന് അവകാശപ്പെടാനുണ്ട്. പരമ്പരാഗതമായി *ആര്യക്ഷത്രിയർ* എന്ന വിഭാഗമാണ് ഈ കളിപ്പാട്ടത്തിന്റെ നിർമ്മാണത്തിലേർപ്പെട്ടിരിക്കുന്നത്. എന്നാൽ ആധുനികകാലത്ത്, സമുദായ വ്യത്യാസങ്ങൾ കൂടാതെ ഈ പ്രദേശത്തുള്ള എല്ലാ വിഭാഗങ്ങളിലും പെട്ടവർ ഈ തൊഴിലിലേർപ്പെടാറുണ്ട്. എങ്കിലും ഇവിടുത്തെ പുതിയ തലമുറ മറ്റ് തൊഴിലുകൾ തേടുന്നതിൽ താത്പര്യം ഈ കളിപ്പാട്ട നിർമ്മാണത്തിന്റെ ഭാവി ആശങ്കാജനകമാക്കുന്നു. ഇതോടൊപ്പം കളിപ്പാട്ട നിർമ്മാണ കലാകാരന്മാർക്ക് ലഭിക്കുന്ന കുറഞ്ഞ ലാഭവും നിർമ്മാണം പൂർത്തീകരിക്കാനുള്ള സമയദൈർഘ്യവും കൊണ്ടാപ്പള്ളി കളിപ്പാട്ട നിർമ്മാണത്തിന് വെല്ലുവിളികൾ ഉയർത്തുന്നുണ്ട്.
## നിർമ്മാണം
കൊണ്ടാപ്പള്ളിക്ക് സമീപമുള്ള മലനിരകളിൽ നിന്ന് ശേഖരിക്കുന്ന *തെല്ല പൊനികി* എന്ന കനംകുറഞ്ഞ മരയിനം(soft wood) ആണ് കൊണ്ടാപ്പള്ളി കളിപ്പാട്ടങ്ങളുടെ നിർമ്മാണത്തിനുപയോഗിക്കുന്നത്. ഈ മരത്തിൽ കൊത്തിയെടുക്കുന്ന രൂപങ്ങളുടെ അഗ്രഭാഗങ്ങൾ മിനുസപ്പെടുത്തിയെടുക്കുന്നു. ഇതിനു ശേഷം ജലച്ചായം, വെജിറ്റബിൾ ഡൈ, ഇനാമൽ പെയിന്റ് ഇവയിലേതെങ്കിലും ഉപയോഗിച്ച് ഈ കളിപ്പാട്ടങ്ങളെ വർണ്ണാഭമാക്കിയെടുക്കുന്നു.

## അവലംബം

വർഗ്ഗം:കളിപ്പാട്ടങ്ങൾ
വർഗ്ഗം:ആന്ധ്രാപ്രദേശിലെ ഭൂപ്രദേശസൂചികകൾ
എ.എസ്.റോമ

ഇറ്റലിയിലെ റോമിലുള്ള ഒരു ഫുട്ബോൾ ക്ലബ്ബാണ് **അസ്സോസിയേസിയോൺ സ്പോർട്ടീവ റോമ** . സാധാരണയായി **റോമ**  എന്നും പരാമർശിക്കപ്പെടുന്നു.

## ബഹുമതികൾ

### ദേശീയ കിരീടങ്ങൾ
**[[Serie A|സീരി എ]]**
* **ജേതാക്കൾ (3)**: 1941–42, 1982–83, 2000–01

**കോപ്പാ ഇറ്റാലിയാ**
* **ജേതാക്കൾ (9)**: 1963–64, 1968–69, 1979–80, 1980–81, 1983–84, 1985–86, 1990–91, 2006–07, 2007–08

**സൂപ്പർകോപ്പാ ഇറ്റാലിയാന **
* **ജേതാക്കൾ (2)**: 2001, 2007

**സീരി ബി**
* **ജേതാക്കൾ (1)**: 1951–52

### യൂറോപ്യൻ കിരീടങ്ങൾ
**[[Inter-Cities Fairs Cup|ഇന്റർ-സിറ്റീസ് ഫെയേഴ്സ് കപ്പ്]]**
* **ജേതാക്കൾ (1)**: 1960–61

## അവലംബം

## പുറം കണ്ണികൾ

* 
* A.S. Roma  at Serie A 
* A.S. Roma at UEFA
* A.S. Roma  at FIFA
വർഗ്ഗം:ഇറ്റാലിയൻ ഫുട്ബോൾ ക്ലബ്ബുകൾ
സീരി എ

ഇറ്റാലിയൻ ദേശീയ ഫുട്ബോൾ ലീഗാണ് സീരി എ എന്നറിയപ്പെടുന്ന ** സീരി എ ടി.ഐ.എം**  . ഇറ്റാലിയൻ ഫുട്ബോളിലെ പ്രഥമ സ്ഥാനത്തുള്ള ലീഗാണിത്. 20 ടീമുകളാണ് ഓരോ സീസണിലും സീരി എയിൽ മത്സരിക്കുന്നത്. ഇതിൽ 17 ടീമുകൾ മുൻവർഷത്തെ ടീമുകളും മൂന്ന് ടീമുകൾ രണ്ടാം ഡിവിഷൻ ലീഗായ സീരി ബിയിൽ നിന്ന് ഉയർത്തപ്പെട്ട ടീമുകളുമാണ്. രണ്ടാം ഡിവിഷനിൽ നിന്ന് മൂന്ന് ടീമുകൾ ഉയർത്തപ്പെടുന്നതോടൊപ്പം സീരി എയിലെ അവസാന മൂന്ന് സ്ഥാനക്കാരെ രണ്ടാം ഡിവിഷനിലേക്ക് തരം താഴ്ത്തപ്പെടുകയും ചെയ്യും.
## അവലംബം

വർഗ്ഗം:ഫുട്ബോൾ മത്സരങ്ങൾ
വർഗ്ഗം:ഇറ്റാലിയൻ ഫുട്ബോൾ
കെ.സി. വർഗീസ്

**കെ.സി. വർഗീസ്** എന്ന **വർഗീസ് കുന്നംകുളം** ഗായകനും സംഗീതസവിധായകനുമായിരുന്നു. *നീല യമുനേ സ്നേഹയമുനേ ഏതൊരു ഗംഗയെ വാരിപ്പുണരാൻ* എന്ന ഗാനം പാടിയ ഗായകനാണ്.  കെ.ജെ. ജോയ് സംഗീതം പകർന്ന ഈ ഗാനം രചിച്ചിരിക്കുന്നത് യൂസഫലി കേച്ചേരിയാണ്. 

1945-ൽ കുന്നംകുളത്ത് കാക്കശ്ശേരി വീട്ടിൽ ചേറുവിന്റെയും സാറാമ്മയുടെയും മകനായി ജനിച്ചു. ഒമ്പതാം ക്ലാസ്സുവരെ പഠിച്ച വർഗീസ് സംഗീതസംവിധായകനായ ജോബിന്റെ കീഴിൽ സംഗീതം അഭ്യസിച്ചു. പത്മരാജന്റെ നവംബറിന്റെ നഷ്ടം എന്ന സിനിമയ്ക്കു സംഗിതം നൽകി. കാളിദാസ കലാകേന്ദ്രം എന്ന നാടകസമിതിയിൽ അൽപകാലം ഗായകനായിരുന്നു. മദ്രാസിലെത്തിയ അദ്ദേഹം "പ്രീതി" എന്ന സിനിമയിൽ ജാനകിയമ്മയോടൊപ്പം യുഗ്മഗാനം പാടി ഗായകരംഗത്തേയ്ക്കു കടന്നുവന്നു. 
ഭാര്യ:ഓമന, മകൻ: അനീഷ്. 2001-ൽ കരൾ സംബന്ധമായ അസുഖത്തെത്തുടർന്ന് അദ്ദേഹം അന്തരിച്ചു.

## കെ സി വർഗീസ് പാടിയ ചില പാട്ടുകൾ

## അവലംബം
*http://www.malayalasangeetham.info 
*http://www.malayalachalachithram.com
*http://www.m3db.com

വർഗ്ഗം:ഇന്ത്യൻ ഗായകർ
കന്നിമരം

ഏഷ്യയിൽ ഇന്നുള്ളതിൽ വച്ചേറ്റവും വലുതെന്ന് വിശ്വസിക്കപ്പെടുന്ന തേക്കുമരമാണ് (*Tectona grandis*) **കന്നിമരം** (ഇംഗ്ലീഷ്: Kannimara). പറമ്പിക്കുളം വന്യജീവി സംരക്ഷണകേന്ദ്രത്തിലാണിതു സ്ഥിതി ചെയ്യുന്നത്.   ലോകത്തിലെ ഏറ്റവും പഴക്കം ചെന്ന മരങ്ങളിലൊന്നാണിത്. 450 വർഷങ്ങൾക്കുമേൽ പഴക്കം ഈ മരത്തിനുണ്ടെന്ന് കരുതപ്പെടുന്നു. 2011-ൽ ഈ മരത്തിനു അന്നത്തെ കമ്പോളവില 3 കോടി രൂപയിലധികമായിരുന്നു. കടക്ക് 7 മീറ്ററിലധികം ചുറ്റളവുള്ള ഒരു അസാധാരണ മരമാണിത്. നിരവധി സന്ദർശകർ ഈ മരം കാണാനായി എത്തുന്നുണ്ട്. 1994-95 ൽ ഇന്ത്യൻ സർക്കാർ മാഹവൃക്ഷ പുരസ്കാരത്താൽ ഈ മരത്തെ ആദരിക്കുകയുണ്ടായി. 

## ഐതിഹ്യങ്ങൾ
മരം ആരോ മുറിക്കാൻ ശ്രമിച്ചപ്പോൾ അതിൽ നിന്നും രക്തം വന്നെന്നും അതുകൊണ്ട് അത് ഒരു കന്യകയാണെന്നും കരുതി കന്നിമര എന്നു പേരിട്ടു എന്നു ആദിവാസികൾക്കിടയിൽ ഐതിഹ്യമുണ്ട്.

## ഭൂമിശാസ്ത്രം
പറമ്പിക്കുളം വന്യജീവി സംരക്ഷണകേന്ദ്രത്തിലാണിതു സ്ഥിതി ചെയ്യുന്നത്. സ്മുദ്രനിരപ്പിൽ നിന്നും ഏതാണ്ട് 548 മീറ്റർ ഉയരമുള്ള സ്ഥമാണിത്. ഈ വന്യീജവി സങ്കേതം 285 ചതുരശ്രകിലോമീറ്റർ വിസ്തീർണത്തിൽ വ്യാപിച്ചുകിടക്കുന്നു.

## പ്രത്യേകതകൾ
 
*ഏഷ്യയിലെ ഏറ്റവും വലിയ തേക്കുമരം. 
*450 വർഷങ്ങൾക്ക് മേൽ പ്രായം
*7 മീറ്ററിലധികം ചുറ്റളവ്

## സമാനങ്ങളായ മറ്റ് വൃക്ഷങ്ങൾ
* ലോകത്തിലെ ഏറ്റവും വലിപ്പമുള്ള മരം ജനറൻ ഷെർമാൻ എന്ന ജയന്റ് സെക്കോയ മരമാണ്. - അമേരിക്കയിലെ കാലിഫോർണിയയിൽ സെക്കോയ പാർക്കിലാണിത് 
*ലോകത്തിലെ ഏറ്റവും വ്യാസമുള്ള മരം ജോർജ്ജിയയിലെ കരാബാഖിനടുത്തുള്ള ഘിർമീസി ഗ്രാമത്തിലെ ത്ഞ്ഞീരി എന്ന ഓറിയന്റെ പ്ലേൻ എന്ന മരമാണ് (Oriental plane) ചുറ്റളവ് 27 മീറ്റർ.
*ഇന്ത്യയിലെ ഏറ്റവും വ്യാസമുള്ള മരം ബാംഗലൂരുവിലെ ലാൽബാഗിലെ കപോക മരമാണ് (ചെയ്ബ പെന്റാൻഡ്ര, Ceiba pentandra) ചുറ്റളവ് 23 മീറ്ററോളം വരും. പ്രായം, 200 വർഷം. 
*ലോകത്തിലെ ഏറ്റവും പ്രായം ചെന്ന വൃക്ഷം  ജപ്പാനിലെ ജോമോൻ സുഗി (Jōmon Sugi".) എന്ന മരമാണ്. മരത്തിന്റെ പൊള്ളയായ കാമ്പിൽ കാർബൺ ഡേറ്റിങ്ങ് നടഥ്റ്റിൽകണ്ടെത്തിയത് 2100 വർഷം പഴക്കമുണ്ടെന്നും ചുറ്റളവു പ്രകാരം 7200 വർഷം പഴക്കമുണ്ടാാകാം എന്ന അനുമാനവുമാണ്. 1967 ലാണിത് കണ്ടെത്റ്റിയത്.

*ലോകത്തിലെ ഏറ്റവും ഉയരം കൂടിയ മരം ഹൈപീരിയൺ എന്ന റെഡ്‌വുഡ് ആണ്,   സെമ്പെർവിരേൻസ് എന്ന ശാസ്ത്രിയ നാമമുള്ള   2006 ൽ കണ്ടെത്തിയ ഈ മരം 379.7 അടി അഥവാ115.7  മീറ്റർ ഉയരമുണ്ട്. . ഏഷ്യയിലെ ഏറ്റവും ഉയരം കൂടിയ വൃക്ഷം ജോർജിയ ലിക്കനിയിലെ ബൊർജൊമി സ്രിൿറ്റ് നേച്ചർ റിസർവിലെ നോർദ് മാൻ ഫിർ (/ആബിസ് നൊർദനിആനAbies nordmanniana) ആണ്.

## അവലംബം
 

വർഗ്ഗം:കേരളത്തിലെ വന്യജീവി സംരക്ഷണകേന്ദ്രങ്ങൾ
ഹ്യാകുടാക്കെ ധൂമകേതു

**ഹ്യാകുടാക്കെ ധൂമകേതു**  (, formally designated **C/1996&nbsp;B2**)ഔദ്യോഗികമായി **C/1996 B2** എന്നറിയപ്പെടുന്ന ധൂമകേതുവാണ്. 1996 മാർച്ചിൽ ഭൂമിക്കു വളരെ അടുത്തായി കടന്നുപോയ ഈ ധൂമകേതുവിനെ കണ്ടെത്തിയത് 1996 ജനുവരി 31നാണ്. കഴിഞ്ഞ 200 വർഷത്തിനിടയ്ക്ക് ഭൂമിയോട് ഏറ്റവും അടുത്തുവന്ന ധൂമകേതുവായ ഇതിനെ 1996ലെ മഹത്തായ ധൂമകേതു എന്നാണു വിശേഷിപ്പിച്ചിരുന്നത്. ഹ്യാകുടാകെയെ അന്ന്  ലോകമാസകലം ആളുകൾ കണ്ടു. രാത്രിയിലെ ആകാശത്ത് വളരെ തിളങ്ങി ഇതു കാണപ്പെട്ടിരുന്നു. ഹെയ്ൽ ബോപ്പ് വാൽനക്ഷത്രം ആന്തര സൗരയൂഥത്തെ സമീപിക്കുന്ന സമയത്ത് ഈ ധൂമകേതു വന്നപ്പോൾ ശ്രദ്ധ ഈ ധൂമകേതുവിലേയ്ക്കു താൽക്കാലികമായി മാറി. 

ഈ വാൽനക്ഷത്രത്തെ ശാസ്ത്രീയമായ നിരീക്ഷണം നടത്തിയതിൽ നിന്നും ഒട്ടേറെ കണ്ടെത്തലുകൾ നടത്താൻ ശാസ്ത്രജ്ഞന്മാർക്കു കഴിഞ്ഞു. ഒരു ധൂമകേതുവിൽനിന്നും ആദ്യമായാണ് എക്സ് റെ കിരണങ്ങൾ പുറത്തു വരുന്നതായി നിരീക്ഷിക്കപ്പെട്ടത് ഇതിൽ ഏറ്റവും പ്രധാനമായ കണ്ടെത്തൽ ആയിരുന്നു. ഇതിനു കാരണം ധൂമകേതുവിന്റെ കോമായിലുള്ള നിഷ്പക്ഷ അണുക്കൾ അയൊണീകരിക്കപ്പെട്ട സൗരവാതത്തിലെ കണങ്ങളുമായി പ്രതിപ്രവർത്തനം നടത്തിയതാകാമെന്നു വിശ്വസിക്കപ്പെടുന്നു. ഉളീസസ്സ് ബഹിരാകാശപേടകം ഹ്യാകുടാകെയുടെ നൂക്ലിയസിൽനിന്നും  or )അകലെയുള്ള വാലിന്റെ ഭാഗത്തെ യാദൃച്ഛികമായി മുറിച്ചുകടന്നു. ഇതുവരെ കണ്ടെത്തിയതിൽനിന്നും ഏറ്റവും നീളം കൂടിയ വാൽ ഈ വാൽനക്ഷത്രത്തിനാണുള്ളത് എന്നാണ് ഇതു കാണിച്ചത്. 

ഹ്യാകുടാക്കെ ധൂമകേതു ഒരു നീളമുള്ള കാലപരിധിയുള്ള ധൂമകേതുവാണ്. 17000 വർഷമാണ് ഇതിന്റെ പ്രദക്ഷിണ കാലം. എന്നാൽ ശനി വ്യാഴം മറ്റു വലിയ ഗ്രഹങ്ങളുടെയും മറ്റും ആകർഷണവ്യതിയാനം കാരണം ഇത് 70000 വർഷം വരെയാകാം.
## കണ്ടെത്തൽ
ദക്ഷിണ ജപ്പാനിൽ നിന്നുള്ള അമേച്വർ ജ്യോതിശാസ്ത്രജ്ഞനായ യുജി ഹ്യാകുടാക്കെ 1996 ജനുവരി 31നാണ് ഈ ധൂമകേതുവിനെ കണ്ടെത്തിയത്. 150 mm (6 in) ഒബ്ജക്റ്റീവ് ലെൻസുള്ള തന്റെ ശക്തികൂടിയ ബൈനോക്കുലർ ഉപയോഗിച്ച് രാത്രിമുഴുവൻ ആകാശം നിരീക്ഷിച്ചുകൊണ്ടിരുന്ന ദിവസമാണ് ഈ ധൂമകേതുവിനെ കണ്ടെത്തിയത്. 

ഈ ധൂമകേതു അദ്ദേഹം രണ്ടാമതായി കണ്ടെത്തിയ ധൂമകേതുവാണ്. **C/1995 Y1**നെ കുറച്ച് ആഴ്ചകൾക്കുമുമ്പ് കണ്ടെത്തിയിരുന്നു. ആദ്യത്തെ ധൂമകേതുവിനെ വീണ്ടും നിരീക്ഷിക്കാനായി ആകാശം സൂക്ഷ്മമായി നിരീക്ഷിച്ചപ്പോൾ ആദ്യ ധൂമകേതുവിന്റെ അതേ സ്ഥാനത്ത് മറ്റൊന്നിനെ കണ്ടെത്തുകയായിരുന്നു. തന്റെ ആദ്യ കണ്ടെത്തലിനു ശേഷം ഇത്ര പെട്ടെന്നു മറ്റൊന്നു കണ്ടെത്തുമെന്നു വിശ്വസിക്കാൻ പ്രയാസപ്പെട്ട അദ്ദേഹം ഇത് ജപ്പാന്റെ നാഷണൽ ആസ്ട്രോണമിക്കൽ ഒബ്സർവേറ്ററിയിൽ അറിയിച്ചു. പിന്നീട്, ആ ദിവസം തന്നെ സ്വതന്ത്രമായ നിരീക്ഷണങ്ങളിൽ അദ്ദേഹത്തിന്റെ കണ്ടെത്തൽ മറ്റുള്ളവർ സ്ഥിരീകരിച്ചു. 

നിരീക്ഷണസമയത്ത് അത് സൂര്യനിൽനിന്നും 2 ആസ്ട്രോണമിക്കൽ യൂണിറ്റ് അകലെയായിരുന്നു. 

## പ്രദക്ഷിണപഥം
മാർച്ച് 25 ന് ആദ്യമായി ഈ ധൂമകേതുവിന്റെ പാത കണക്കാക്കുന്ന നേരത്ത് അത് ഭൂമിയിൽനിന്നും 0.1 ആസ്ട്രോണമിക്കൽ യൂണിറ്റ് മാത്രം അകലെയായിരുന്നു. കഴിഞ്ഞ നൂറ്റാണ്ടിലെ 4 ധൂമകേതുക്കൾ മാത്രമാണ് ഭൂമിക്ക് ഇത്രയും അടുത്തുകൂടി സഞ്ചരിച്ചത്. 
## അവലംബം

വർഗ്ഗം:വാൽനക്ഷത്രങ്ങൾ
പ്രോട്ടോൺ (റോക്കറ്റ് പരമ്പര)

പുനരുപയോഗിക്കാനാവാത്തതും വാണിജ്യപരമായും റഷ്യൻ സർക്കാറിന്റെ ആവശ്യങ്ങൾക്കുമായി ഉപയ്യോഗിക്കുന്ന റോക്കറ്റ് പരമ്പരയാണ് **പ്രോട്ടോൺ (റോക്കറ്റ് പരമ്പര)**(Russian: Протон) (formal designation: UR-500). 1965ലാണ് ആദ്യമായി ഈ റോക്കറ്റ് വിക്ഷേപണം ആരംഭിച്ചത്. ഇന്ന് 2016ലും ഈ റോക്കറ്റ് വാണിജ്യപരമായും കരുത്തിലും മുൻപിൽ നിൽക്കുന്നു. എല്ലാ പ്രോട്ടോൺ റോക്കറ്റും റഷ്യയിലെ മോസ്കോയിലെ ഖ്രുണിചെവ് അറ്റേറ്റ് റിസർച്ച് ആന്റ് പ്രൊഡക്ഷൻ സ്പേസ് സെന്ററിൽ നിർമ്മിച്ച്, കസാക്കിസ്ഥാനിലെ ബൈകനൂർ കോസ്മൊഡ്രൊമിലെത്തിച്ച് കുത്തനെ വിക്ഷേപിക്കുന്നു.
## ചരിത്രം
പ്രോട്ടോൺ ആദ്യം സോവിയറ്റു യൂണിയനിൽ നിർമ്മിച്ചപ്പോൾ അത്യധികമായ ഭാരമുള്ള അന്തർഭൂഖണ്ഡ ബാലിസ്റ്റിക് മിസ്സൈൽ ആയാണു നിർമ്മിക്കപ്പെട്ടത്. 13000 കിലോമീറ്ററിനപ്പുത്തേയ്ക്ക് ആണവായുധങ്ങൾ വിക്ഷേപിക്കാനായാണ് രൂപകൽപ്പന ചെയ്തത്. ഒരു അന്തർഭൂഖണ്ഡ ബാലിസ്റ്റിക് മിസ്സൈലിനേയ്ക്കാൽ വളരെയധികം വലിപ്പം ഉണ്ടായിരുന്നതിനാൽ അത് ആ ആവശ്യത്തിൻ ഒരിക്കലും ഉപയോഗിച്ചില്ല. അത് തുടർന്ന് ഒരു വിക്ഷേപണ വാഹനമായി മാറ്റുകയായിരുന്നു. വ്ലാഡിമിർ ചെലോമിയുടെ ടിമാണിത് യാഥാർഥ്യമാക്കിയത്. 

1965 മുതൽ 1972 വരെയുള്ള കാലത്താണ് ഇത് അനേകം പരാജയങ്ങൾക്കുശേഷം വിജയിച്ചത്. 1977ൽ ഇത് യാഥാർഥ്യമായി. 

1986 വരെ ഇതിന്റെ രൂപകല്പന ഒരു രഹസ്യമായി സൂക്ഷിച്ചു. മിർ പേടകത്തിന്റെ യാത്രയിലാണ് ഇതിന്റെ മുഴുവൻ ചിത്രം പുറത്തുവിട്ടത്. 

യു എസ് അപ്പോളോ ദൗത്യം തുടങ്ങുന്നതിനു മുമ്പുതന്നെ ചന്ദ്രനിലേയ്ക്ക് ഈ റോക്കറ്റ് ഉപയോഗിച്ച് സോവിയറ്റ് യൂണിയൻ മനുഷ്യൻ കയറാത്ത വാഹനങ്ങൾ അയച്ചു. സല്യൂട്ട് സ്പേസ് സ്റ്റേഷനുകളും മിർന്റെ പ്രധാന ഭാഗവും അതു വികസിപ്പിക്കാനാവശ്യമായ ഭാഗങ്ങളും ഈ റോക്കറ്റുപയോഗിച്ചാണ് വിക്ഷേപിച്ചത്. പിന്നീട്, സോവിയറ്റു യൂണിയന്റെ പതനശേഷം അന്താരാഷ്ട്രീയ സ്പേസ് സ്റ്റേഷന്റെ സാര്യ, സ്വെസ്ദ എന്നി ഭാഗങ്ങൾ ഇതുപയോഗിച്ചാണ് വിക്ഷേപിച്ചത്. 

പ്രോട്ടോൺ വാണിജ്യപരമായി ഉപഗ്രഹങ്ങൾ വിക്ഷേപിച്ചുവരുന്നുണ്ട്. ഇത്തരത്തിൽ വിക്ഷെപിച്ച മിക്ക ഉപഗ്രഹങ്ങളും ഇന്റെർനാഷണൽ ലോഞ്ച് സർവീസസ് എന്ന റഷ്യ-അമേരിക്ക സംരംഭത്തിൻ കീഴിലാണ്. 

1994ൽത്തന്നെ പ്രോട്ടോൺ $4.3 billion റഷ്യയ്ക്കു നേടിക്കൊടുത്തു. 
## ഇതും കാണൂ
* Comparison of orbital launchers families
* Comparison of orbital launch systems
### ഇതുപോലുള്ള മറ്റു വിക്ഷേപിണികൾ
* Delta IV Heavy
* Atlas V Heavy
* Ariane 5
* Long March 5
* Angara A5
* Falcon 9
* H-IIB
## അവലംബം
ഓക്സ്ഫഡ് ഇംഗ്ലീഷ് ഡിൿഷ്ണറി

ഓക്സ്ഫഡ് യൂണിവേഴ്സിറ്റി പ്രെസ് പുറത്തിറക്കുന്ന ഇംഗ്ലീഷ് ഭാഷയിലുള്ള ഒരു നിഘണ്ടുവാണ് **ഓക്സ്ഫഡ് ഇംഗ്ലീഷ് ഡിൿഷ്ണറി (Oxford English Dictionary)**.

വർഗ്ഗം:നിഘണ്ടു
സാംസ്കാരികാപഹരണം

ഒരു സംസ്കാരവുമായി ബന്ധപ്പെട്ട സവിശേഷമായ എന്തെങ്കിലും മറ്റൊരു വിഭാഗത്തിൽ പെട്ടയാൾ ഉപയോഗപ്പെടുത്തുന്നതിനെയാണ് **സാംസ്കാരികാപഹരണം** (***കൾച്ചറൽ എപ്രൗപ്റിയെയ്ഷൻ***) എന്നു പറയുന്നത്.

വർഗ്ഗം:സാംസ്കാരിക പഠനങ്ങൾ
തുമ്പൂർമുഴി മാലിന്യസംസ്കരണ മാതൃക

thumb|right|തുമ്പൂർമുഴി മാലിന്യസംസ്കരണ മാതൃക
കേരളത്തിൽ പ്രചാരമാർജ്ജിച്ചുകൊണ്ടിരിക്കുന്ന ഒരു കമ്പോസ്റ്റിങ്ങ് രീതിയാണ് **തുമ്പൂർമുഴി മാലിന്യസംസ്കരണ മാതൃക**. കേരള വെറ്ററിനറി സർവ്വകലാശാലയിലെ അദ്ധ്യാപകനായ ഡോ. ഫ്രാൻസിസ് സേവ്യറുടെ നേതൃത്വത്തിലാണ് ഈ എയ്റോബിക്ക് കമ്പോസ്റ്റിങ്ങ് മാതൃക പരീക്ഷണനിരീക്ഷണങ്ങൾ നടത്തി വികസിപ്പിച്ചതു്.  ഡോ.ടി.എം തോമസ്സ് ഐസക്കിന്റെ മേൽനോട്ടത്തിൽ ആലപ്പുഴ നഗരത്തിൽ നടപ്പിൽ വരുത്തിയ മാലിന്യസംസ്കരണപദ്ധതിയിലും തൃശ്ശൂരിലെ ഏതാനും ഫ്ലാറ്റുകളിലും ഈ സാങ്കേതിക വിദ്യ ഉപയോഗിച്ചുവരുന്നു. കർണാടകം, തമിഴ്‍നാട് തുടങ്ങിയ സംസ്ഥാനങ്ങളിലും നേപ്പാളിലും ഈ മാതൃക ഉപയോഗിച്ചുതുടങ്ങിയിട്ടുണ്ടു്. (*കേരളാ വെറ്ററനറി സർവകലാശാലാ വാർഷിക ഗവേഷണ റിപ്പോട്ട് 2014-2015 പേജുകൾ.79 മുതൽ 80 വരെ)*  

## പ്രവർത്തനരീതി
വായുനിർഗമനത്തിന്റെയും ചാണകത്തിലെ സൂക്ഷമജീവികളുടേയും സഹായത്തോടെ മൃഗങ്ങളുടെ മൃതശരീരം വരെ ദ്രവിപ്പിച്ച് വളമാക്കാനുതകുന്ന കമ്പോസ്റ്റിങ്ങ് രീതിയാണ് തുമ്പൂർമുഴി. ഹരിത വാതകങ്ങൾ ഏറ്റവും കുറവ് ബഹിർഗമിപ്പിക്കുന്നു. ഉയരുന്ന താപനില രോഗകാരികളായ സൂക്ഷ്മ ജീവികളെയും പരാദങ്ങളേയും നശിപ്പിക്കുന്നു. പരിസ്ഥിതി സൗഹൃദം.
ലഘുചിത്രം|ശരീരാവശിഷ്ടങ്ങൾ ചീയാതെ കമ്പോസ്റ്റാക്കുന്നു തുമ്പൂർമുഴി മാത്രുകയിൽ

## തുമ്പൂർമൊഴി മാതൃകയുടെ ഗുണദോഷങ്ങൾ
* പരിസ്ഥിതി  സൗഹൃദപരം
* ദുർഗന്ധരഹിതം
* ജൈവാവശിഷ്ടം വിലയേറിയ വളമാക്കുന്നു
* കുറഞ്ഞ സ്ഥലവിനിയോഗം
* ചെലവു കുറഞ്ഞ മാർഗ്ഗം.
* രോഗകീടങ്ങൾ നിലനിൽക്കുന്നില്ല.
* ഈച്ച ശല്ല്യം ഉണ്ടാവുന്നില്ല.
* ഊറൽ ഉണ്ടാവാത്തതിനാൽ ദുർഗന്ധം ഉണ്ടാവുന്നില്ല.
* ഉയർന്ന താപനില ഏതാണ്ടു ഒരാഴ്ചക്കാലം നിലനിൽക്കുന്നു.
* മാലിന്യങ്ങൾ ദ്രവിക്കുന്നു
* ഉയർന്ന താപനിലയിൽ രോഗാണുക്കൾ നശിക്കുന്നു.
* പരാദങ്ങളുടെ വളർച്ച തീർത്തും ഉണ്ടാവുന്നില്ല.
* മീഥൈനും കാർബൺ ഡൈ ഓക്സൈഡും പുറം തള്ളുന്നതിന്റെ അളവ് കുറക്കുന്നു

## തുമ്പൂർമുഴി മോഡൽ നിർമ്മാണവും സ്ഥാപനവും
thumb|ഫെറോസിമെന്റ് തുമ്പൂർമുഴി ബിൻ അനുയോജ്യമായ സ്ഥലം തിരഞ്ഞെടുക്കൽ; വായു കടക്കാവുന്ന ചുറ്റും മതിലോടെ 4x4x4 അടി വ്യാപ്തമുള്ള ഉയർന്ന ടാങ്ക് നിർമ്മിക്കുക; ടാങ്കിന്റെ അടി ഭാഗം സിമന്റോ ,ഫെറോസിമന്റൊ ഉപയോഗിച്ച് ചെയ്യാം. എലികളെ പോലുള്ള ക്ഷുദ്രജീവികളെ തടയാൻ പുറം അരികുകൾ നെറ്റ് വെച്ച് മറയ്ക്കാം.; വിവിധ അടുക്കുകളായി ജൈവവസ്തുക്കൾ ഇതിൽ നിക്ഷേപിക്കുക.;40 മുതൽ 90 ദിവസത്തിനകം വളമായി മാറുന്നു.; 70 ഡിഗ്രി സെത്ഷ്യസ് ഉള്ളിലെ താപനില.

യൂ എൻ ഡീ പീ കാലാവസ്താ നിയന്ത്രണ ഗ്രൂപ്പ് അവരുടെ 4 ഗ്രാമീണ മാലിന്യസംസ്കരണ മാതൃകയിൽ തുമ്പൂർമുഴി കമ്പോസ്റ്റ് രീതിയേ ഉൾക്കൊള്ളിച്ചിട്ടൂണ്ട്
## അവലംബം

https://issuu.com/francier/docs/aerobic_final_eng_vety

വർഗ്ഗം:മാലിന്യസംസ്കരണം
പച്ചമരപ്പൊട്ടൻ

ഇന്ത്യൻ ബ്ലാക്ക്-ലോർഡ് ടിറ്റ്, ഇന്ത്യൻ യെല്ലോ ടിറ്റ് എന്നീ പേരുകളിൽ അറിയപ്പെടുന്ന ഒരു പാസെറൈൻ പക്ഷിയാണ് **പച്ചമരപ്പൊട്ടൻ**. ഇതിന്റെ ശാസ്ത്രനാമം *Parus aplonotus* എന്നാണ്. ഇത് ടിറ്റുകൾ എന്ന പക്ഷി കുടുംബത്തിൽ ഉൾപ്പെടുന്നു. ഇന്ത്യൻ ഉപഭൂഖണ്ഡത്തിലാകെ കാണപ്പെടുന്ന ഒരു പക്ഷിയാണിത്. ഉഷ്ണമേഖലാ വനപ്രദേശങ്ങളിൽ ഇവ കാണപ്പെടുന്നു. ഇവയെ ശ്രീലങ്കയിൽ ഇതുവരെ കണ്ടെത്തിയിട്ടില്ല. വളരെ വേഗത്തിൽ പ്രാണികളെയും ചിലന്തികളെയും അകത്താക്കുന്ന സ്വഭാവക്കാരാണ് ഇവ. ഇവ ചിലപ്പോൾ പഴങ്ങളും ഭക്ഷിക്കുന്നു. 

ഇവയെ പെട്ടെന്ന് തന്നെ തിരിച്ചറിയാൻ കഴിയുന്നു. 13 സെന്റിമീറ്റർ വരെ ഇവയ്ക്ക് വലിപ്പം ഉണ്ടാകും. ശരീരത്തിൽ കറുപ്പും മഞ്ഞയും ഇടകലർന്നു കാണാം. പെൺ പക്ഷികൾക്കും പ്രായംകുറഞ്ഞ പക്ഷികൾക്കും അല്പം മങ്ങിയ നിറങ്ങളാണ്. മറ്റു ടിറ്റുകളെ പോലെ ഇവയ്ക്കും വ്യത്യസ്തമായ ശബ്ദങ്ങൾ പുറപ്പെടുവിക്കാൻ കഴിയും. "സി-സി" എന്നിങ്ങനെയാണ് ഇവ പ്രധാനമായും പുറപ്പെടുവിക്കുന്ന ശബ്ദം. "ചി-ചി-ചി" എന്നും ഇവ ചിലയ്ക്കുന്നത് കേൾക്കാം. മരംകൊത്തി, കുട്ടുറുവൻ പക്ഷികൾ ഉണ്ടാക്കുന്ന മാളങ്ങളിൽ ആണ് ഇവ താമസിക്കുന്നത്. ഇവ സ്വന്തമായും മാളങ്ങൾ ഉണ്ടാക്കുന്നു. ചിലപ്പോൾ മനുഷ്യർ ഉണ്ടാക്കുന്ന നിർമ്മാണ സ്ഥലങ്ങളിലെ പോടുകളിലും ഇവ താമസിക്കുന്നു. ചുവന്ന പൊട്ടുകൾ ഉള്ള മൂന്നുമുതൽ അഞ്ച് വരെ മുട്ടകൾ ഇവ ഇടുന്നു.

## അവലംബം

*Gill, Frank B.; Slikas, Beth & Sheldon, Frederick H. (2005): Phylogeny of titmice (Paridae): II. Species relationships based on sequences of the mitochondrial cytochrome-*b* gene. *[[Auk (journal)|Auk]]* **122**: 121-143. DOI: 10.1642/0004-8038(2005)122[0121:POTPIS]2.0.CO;2 HTML abstract
*Grimmett, Richard; Inskipp, Carol, Inskipp, Tim & Byers, Clive (1999): *Birds of India, Pakistan, Nepal, Bangladesh, Bhutan, Sri Lanka, and the Maldives*. Princeton University Press, Princeton, N.J.. ISBN 0-691-04910-6
*Harrap, Simon & Quinn, David (1996): *Tits, Nuthatches & Treecreepers*. Christopher Helm, London. ISBN 0-7136-3964-4
*Rasmussen, P.C., and J.C. Anderton. 2005. Birds of South Asia. The Ripley guide. Volume 2: attributes and status. Smithsonian Institution and Lynx Edicions, Washington D.C. and Barcelona.
*Grimmett, Richard; Inskipp, Carol & Inskipp, Tim (2011) : *Birds of the Indian Subcontinent, second edition*. Oxford University Press.  ISBN 0-19-807722-X

വർഗ്ഗം:കേരളത്തിലെ പക്ഷികൾ
വർഗ്ഗം:ഇന്ത്യയിലെ പക്ഷികൾ
ചിലന്തിച്ചെടി

മ്യാന്മർ, ശ്രീലങ്ക, ഇന്ത്യയിൽ ബീഹാർ, ഒഡീഷ, ആസാം എന്നിവിടങ്ങളിൽ വളരുന്ന ഒരു ചെറുമരമാണ് **ചിലന്തിച്ചെടി**.. അലങ്കാരച്ചെടിയായി ഉദ്യാനങ്ങളിൽ വളർത്താറുണ്ട്. കടുംമഞ്ഞനിറവും സുഗന്ധവുമുള്ള പുഷ്പങ്ങൾ ഉണ്ടാകുന്നു. പഴങ്ങൾ പാകമാകുമ്പോൾ കടുംചുവപ്പുനിറത്തിലാണ് ഉണ്ടാവുക. മരത്തൊലി ദഹനക്കുറവിനു ഔഷധമായി ഉപയോഗിക്കാറുണ്ട്. ഇവയുടെ ഇലകളിട്ട തിളപ്പിച്ച വെള്ളം കൊണ്ടു കഴുകുന്നത് ത്വക്കിനെ മൃദുലമാക്കും. വേര് പാമ്പുവിഷത്തിനും ആസ്ത്മയ്ക്കും ഔഷധമായി ഉപയോഗിക്കാറുണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അലങ്കാരസസ്യങ്ങൾ
വർഗ്ഗം:ഒക്നേസീ
പ്രിയങ്കാ ഗാന്ധി

ഒരു ഇന്ത്യൻ രാഷ്ട്രീയ നേതാവാണ് **പ്രിയങ്ക ഗാന്ധി വാദ്ര** (ജനനം: ജനുവരി 12, 1972). രാജീവ് ഗാന്ധി ഫൌണ്ടേഷന്റെ ട്രസ്റ്റിയായി സേവനമനുഷ്ഠിക്കുന്നു. രാജീവ് ഗാന്ധിയുടെയും സോണിയ ഗാന്ധിയുടെയും മകളാണ്. അതുപോലെ തന്നെ ഫിറോസ്, ഇന്ദിര ഗാന്ധി എന്നിവരുടെ കൊച്ചുമകളുമാണ്. നെഹ്റു-ഗാന്ധി കുടുംബത്തിലെ ഒരു അംഗം കൂടിയായ അവർ 2019 ജനുവരി 23 ന് ഉത്തർപ്രദേശിന്റെ ചുമതലയുള്ള എഐസിസി ജനറൽ സെക്രട്ടറിയായി ചുമതലയേറ്റു.

## ആദ്യകാല ജീവിതവും വിദ്യാഭ്യാസവും
[ലഘുചിത്രം| [രാഹുൽ ഗാന്ധി , പ്രിയങ്ക ഗാന്ധി, റോബർട്ട് വാദ്ര ]]
പ്രിയങ്ക ഗാന്ധി 1972 ജനുവരി 12 ന് ന്യൂഡൽഹിയിൽ രാജീവ് ഗാന്ധിയുടേയും ഇറ്റാലിയൻ വംശജയും മുൻ കോൺഗ്രസ് പ്രസിഡന്റുമായിരുന്ന സോണിയാ ഗാന്ധിയുടേയും മകളായി ജനിച്ചു. പിതാവ് രാജീവ് ഗാന്ധി നെഹ്രു-ഗാന്ധി കുടുംബത്തിലെ ഒരംഗവും രാജ്യത്തിന്റെ പ്രധാനമന്ത്രിയായി സേവനമനുഷ്ഠിച്ചയാളുമായിരുന്നു. പാർലമെന്റ് അംഗവും കോൺഗ്രസ്സ് അദ്ധ്യക്ഷൻ രാഹുൽ ഗാന്ധി അവരുടെ മൂത്ത സഹോദരനാണ്. മോഡേൺ സ്കൂളിൽ നിന്നും കോൺവെന്റ് ഓഫ് ജീസസ് ആൻഡ് മേരിയിൽ നിന്നും പ്രിയങ്ക സ്കൂൾ പഠനം നടത്തി. സ്കൂൾ വിദ്യാഭ്യാസം പൂർത്തിയാക്കിയ ശേഷം ഡെൽഹി യൂണിവേഴ്സിറ്റിയിലെ ജീസസ് ആൻഡ് മേരി കോളേജിൽ നിന്ന് സൈക്കോളജിയിൽ ബിരുദം നേടി.  2010 ൽ  സൈക്കോളജിയിലെ പഠനം പൂർത്തിയാക്കിയ അവർ പിന്നീട് ബുദ്ധമത പഠനങ്ങളി‍ൽ എം.എ. ഡിഗ്രി  ചെയ്തു.

## തൊഴിൽ
  സഹോദരൻ  രാഹുൽ ഗാന്ധിയുടെ മണ്ഡലമായ റായ്ബറേലിയിലും, അമ്മ സോണിയ ഗാന്ധിയുടെ മണ്ഡലമായ അമേതിയിലും പൊതുജനങ്ങളുമായി ഇടപെടൽ നടത്താറുണ്ട്‌. മുൻകാലങ്ങളിൽ പൊതുവേ കോൺഗ്രസ് രാഷ്ട്രീയത്തിൽ ഔദ്യോഗിക സ്ഥാനങ്ങളൊന്നും വഹിക്കാതെ പ്രിയങ്ക പലപ്പോഴും തിരഞ്ഞെടുപ്പ് വേദികളിലെ പ്രചാരകയായി മാത്രമേ പ്രത്യക്ഷപെടാറുണ്ടായിരുന്നുള്ളു. 

2019 ജനുവരി 23 ന്, പ്രിയങ്ക ഗാന്ധി രാഷ്ട്രീയത്തിൽ ചേർന്നു. ഉത്തർപ്രദേശിന്റെ  ചുമതലയുള്ള കോൺഗ്രസ് ജനറൽ സെക്രട്ടറിയായി  നിയമിതയായി. 

ഇന്ത്യൻ പൊതു തെരഞ്ഞെടുപ്പിൽ 2004 ൽ അവർ അമ്മയുടെ കാമ്പയിൻ മാനേജറും രാഹുൽ ഗാന്ധിയുടെ പ്രചാരണ പരിപാടികളുടെ നിരീക്ഷകയും ആയിരുന്നു.  
## തിരഞ്ഞെടുപ്പ് രാഷ്ട്രീയം
റായ് ബറേലി, അമേത്തി മണ്ഡലങ്ങളിലെ നിത്യ സന്ദർശകയായിരുന്ന പ്രിയങ്ക അവിടെ വെച്ച് തദ്ദേശവാസികളുമായി നേരിട്ട് സംവദിക്കാറുണ്ടായിരുന്നു. 2004 ലെ ഇന്ത്യൻ പൊതുതെരഞ്ഞെടുപ്പിൽ, അവർ അമ്മയുടെ പ്രചാരണ മാനേജരായി സേവനമനുഷ്ഠിക്കുകയും സഹോദരൻ രാഹുൽ ഗാന്ധിയുടെ പ്രചാരണത്തിന് മേൽനോട്ടം വഹിക്കുകയും ചെയ്തു. 2007 ലെ ഉത്തർപ്രദേശ് നിയമസഭാ തിരഞ്ഞെടുപ്പിൽ, രാഹുൽ ഗാന്ധി സംസ്ഥാനവ്യാപക പ്രചാരണം നിയന്ത്രിച്ചപ്പോൾ, അമേത്തി, റായ് ബറേലി മേഖലയിലെ പത്ത് സീറ്റുകളിൽ പ്രിയങ്ക ശ്രദ്ധ കേന്ദ്രീകരിക്കുകയും സീറ്റ് വിഭജനത്തെച്ചൊല്ലി പാർട്ടി പ്രവർത്തകർക്കിടയിലെ ആഭ്യന്തര കലഹങ്ങൾ പരിഹരിക്കാൻ രണ്ടാഴ്ച ചെലവഴിക്കുകയും ചെയ്തു.

2024 വയനാട് ലോക്‌സഭാ ഇലെക്ഷനിൽ മത്സരിച്ച പ്രിയങ്ക ഗാന്ധി 4,10,913 വോട്ടുകൾക്കു, രാഹുൽ ഗാന്ധിയുടെ ലോക്‌സഭ ഭൂരിപക്ഷത്തെയും മറികടന്ന്,  വയനാട് ലോക്‌സഭാ ഇലെക്ഷനിൽ വിജയിച്ചു  

## സ്വകാര്യ ജീവിതം
ഡെൽഹിയിൽ നിന്നുള്ള ഒരു ബിസിനസുകാരനായ റോബർട്ട് വദ്രയാണ് പ്രിയങ്കയെ വിവാഹം ചെയ്തത്. 1997 ഫെബ്രുവരി 18-ന് ഒരു പരമ്പരാഗത ഹിന്ദു ചടങ്ങിൽ 10 ജനപഥിലെ ഗാന്ധി കുടുംബത്തിൽ വച്ചായിരുന്നു വിവാഹം നടന്നത്. അവർക്ക് രണ്ടു കുട്ടികൾ ഉണ്ട്; മകൻ റായ്ഹാൻ, മകൾ മിറായ. പ്രിയങ്ക ഗാന്ധി ബുദ്ധമതത്തിലേക്ക് പരിവർത്തനം ചെയ്യപ്പെട്ടിരുന്നു. ബുദ്ധമത തത്ത്വചിന്ത പിന്തുടരുന്ന അവർ എസ്. എൻ. ഗോയങ്കയാൽ പഠിപ്പിക്കപ്പെട്ട വിപാസന ധ്യാന രീതിയാണ് പിന്തുടർന്നിരുന്നത്. 

## അവലംബം
വർഗ്ഗം:ഉത്തർപ്രദേശ് രാഷ്ട്രീയത്തിലെ സ്ത്രീകൾ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:നെഹ്രു–ഗാന്ധി കുടുംബം
വർഗ്ഗം:ജീവിച്ചിരിക്കുന്നവർ
വർഗ്ഗം:1972-ൽ ജനിച്ചവർ
വർഗ്ഗം:പതിനെട്ടാം ലോക്‌സഭയിലെ അംഗങ്ങൾ
താൽകാലിക രക്തപ്രവാഹതടസ്സം

ക്ഷണിക ഇസ്കീമിക ആഘാതം (താൽകാലിക രക്തപ്രവാഹതടസ്സം)  അഥവാ ടി. ഐ.എ. അഥവാ മന്ദമസ്തിഷ്കാഘാതം (ഇംഗ്ലീഷ്: transient ischemic attack;  എന്നത്, തലച്ചോറിലേക്കോ, സുഷുമ്നാനാഡിയിലേക്കോ കണ്ണിലെ റെറ്റിനയിലേക്കോ ഉണ്ടാകാവുന്നതും പെട്ടെന്നു ശരിയാകാവുന്നതുമായ ഒരു ക്രമവ്യതിയാനമാണ്. രക്തം പെട്ടെന്ന് കട്ടപിടിച്ച് മേൽപറഞ്ഞ ശരീരഭാഗങ്ങളിലെവിടെയെങ്കിലും ധമനികളിലൂടെയുള്ള രക്തപ്രവാഹം നിലക്കുകയും ആ ഭാഗത്തെ കോശങ്ങൾ നശീക്കുകയും ചെയ്യുന്ന ഒരു സംഭവമാണ് ഈ അസുഖം. മസ്തിഷ്കാഘാതത്തിന്റെ ഏതാണ്ട് അതേ കാരണങ്ങൾ തന്നെയാണ് ടി.ഐ.എ. ക്കും. തലച്ചോറിലേക്കുള്ള രക്തപ്രവാഹത്തിനു വരുന്ന തടസ്സങ്ങളാണിവ. പലപ്പോഴും മന്ദമസ്തിഷ്കാഘാതം, അല്ലെങ്കിൽ പൂർവ്വമസ്തിഷ്കാഘാതം എന്നും അറിയപ്പെടുന്നു. മന്ദമസ്തിഷ്കാഘാതം മൂലമുള്ള രോഗലക്ഷണങ്ങൽ മിക്കപ്പോഴും 24 മണിക്കൂറിനുള്ളിൽ അപ്രത്യക്ഷമാകാറുണ്ട്. 
.
ടി.ഐ.എ. അഥവാ മന്ദമസ്തിഷ്കാഘാതത്തിനും മസ്തിഷ്കാഘാതത്തിന്റേതു പോലുള്ള രോഗലക്ഷണങ്ങൾ തന്നെയാണു കാണപ്പെടുന്നത്. വിപാർശ്വഭാഗത്തെ പക്ഷാഘാതം, (പ്രശ്നം ബാധിച്ച തലച്ചോറിന്റെ ഭാഗത്തിനു നേർ പാർശ്വത്തിലുള്ള ഭാഗത്തെ പക്ഷാഘാതം]]  അല്ലെങ്കിൽ മരവിപ്പ്, കാഴ്ചമങ്ങൾ, നാക്കു കുഴയൽ, അങ്കലാപ്പിലാവൽ എന്നിവയാണ് പ്രധാനം. പക്ഷെ മസ്തിഷ്കാഘാതത്തിൽ നിന്നുവ്യത്യസ്തമായി രോഗലക്ഷണങ്ങൾ 24 മണിക്കൂറിനുള്ളിൽ അപ്രത്യക്ഷമാകാറുണ്ട്. മിനിറ്റുകൾ നേരത്തേക്ക് മസ്തിഷ്കമരണം സംഭവിക്കാനുള്ള സാധ്യതയുമുണ്ട്;  മന്ദമസ്തിഷ്കാഘാതം വരുന്നത് 90 ദിവസത്തിനുള്ളിൽ മസ്തിഷ്കാഘാതം തന്നെ (Stroke സ്ട്രോക്ക്) വരുന്നതിന്റെ മുന്നോടിയാണെന്നു പറയാറുണ്ട്. . നിശ്ശബ്ദമസ്തിഷ്കാഘാതത്തിന്റെ പ്രത്യേകതെ എന്തെന്നാൽ അതിനു രോഗലക്ഷണങ്ങൾ ഉടനെ പ്രത്യക്ഷമാകുകയില്ല എന്നതാണ്. മാത്രവുമല്ല നിശ്ശബ്ദമസ്തിഷ്കാഘാതം മറ്റൊരു മുന്നറിയിപ്പുമില്ലാതെ മന്ദ മഷ്തികാഘാതം ഉണ്ടാവാത്തവർക്കും വരാവുന്നതാണ്.

## പരാമർശങ്ങൾ
പൂന്തുറ പൊഴി

തിരുവനന്തപുരം പൂന്തുറയെന്ന മത്സ്യ ഗ്രാമത്തിൽ കരമനയാറും പാർവ്വതി പുത്തനാറും സംഘമിച്ച് കടലിൽ പതിക്കുന്ന പ്രദേശമാണ് പൂന്തുറ പൊഴി എന്നറിയപ്പെടുന്നത്. കേരളാ ചരിത്രത്തിൽ രേഖപ്പെടുത്തിയിട്ടുള്ളതാണ് പൂന്തുറ പൊഴി. വിശാലമായ ഒരു തീരദേശം ഇവിടെയുണ്ട്. നിരവധി മത്സ്യത്തൊഴിലാളികൾ ഈ പ്രദേശത്ത് മത്സ്യബന്ധന തൊഴിലിൽ ഏർപ്പെടുന്നു. വർഷകാലത്ത് പൊഴിയിൽ ഒഴുക്ക് കൂടുമെന്നതിനാലും കടൽക്ഷോഭം ഉള്ളതിനാലും ഈ പ്രദേശത്ത് വിനോദസഞ്ചാരികൾക്ക് നിരോധനം ഏർപ്പെടുത്തിയിട്ടുണ്ട്.

വർഗ്ഗം:കേരളത്തിലെ പൊഴികൾ
വർഗ്ഗം:തിരുവനന്തപുരം ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
പാവ

കളിപ്പാട്ടമായും മറ്റും ഉപയോഗിക്കുന്ന ഒരു മനുഷ്യ മാതൃകയാണ് **പാവ**. പരമ്പരാഗതമായി തടിയും കളിമണ്ണുമൊക്കെ ഉപയോഗിച്ചാണ് പാവകൾ ഉണ്ടാക്കി വന്നിരുന്നത്. ഇപ്പോൾ കൃത്രിമവസ്തുക്കൾ ഉപയോഗിച്ചുള്ള പാവകളും  വിപണിയിൽ ലഭ്യമാണ്. പാവകളുടെ ആദ്യകാല പരാമർശങ്ങൾ ഈജിപ്റ്റ്, ഗ്രീസ്, റോം തുടങ്ങിയ പുരാതന നാഗരികതകളിൽ നിന്നും തുടങ്ങുന്നു.  അവർ  ലളിതവും അപരിഷ്‌കൃതവുമായ കളിക്കോപ്പുകളായും, വിപുലീകരിച്ച കലയുടെ ഭാഗമായും പാവകൾ നിർമ്മിച്ചിരുന്നു.
## അവലംബം

## പരാമർശിച്ചിരിക്കുന്ന കൃതികൾ
* 

## ബാഹ്യ ലിങ്കുകൾ

*
* Dolls at the V&A Museum of Childhood
* The Canadian Museum of Civilization - The Story of Dolls in Canada

വർഗ്ഗം:കളിപ്പാട്ടങ്ങൾ
വർഗ്ഗം:പാവകൾ
ചെന്നവീര കണവി

ഒരു കന്നഡസാഹിത്യകാരനാണ് **ചെന്നവീര കണവി** (1928-). 1928-ൽ കർണാടകത്തിലെ ധർവാറിൽ ജനിച്ച ചെന്നവീര കവി, വിമർശകൻ എന്നീ നിലകളിൽ ശ്രദ്ധേയനായിരുന്നു. എം.എ. വരെയുള്ള വിദ്യാഭ്യാസം ധർവാറിൽ പൂർത്തിയാക്കി. വിദ്യാർഥിയായിരുന്ന കാലത്തു തന്നെ കവിയായി അറിയപ്പെട്ടിരുന്നു.

കർണാടക യൂണിവേഴ്സിറ്റി പ്രസംരംഗയുടെ സെക്രട്ടറിയായിരുന്നു ചെന്നവീര. പിൽക്കാലത്ത് യൂണിവേഴ്സിറ്റിയുടെ ഡയറക്ടറായി നിയമിക്കപ്പെട്ടു. കമ്യൂണിസ്റ്റുകാരനല്ലെങ്കിലും ഇടതുപക്ഷ ചായ്‌വുള്ള എഴുത്തുകാരനായിരുന്നു ചെന്നവീര. കാവ്യാക്ഷിയാണ് ഇദ്ദേഹത്തിന്റെ പ്രഥമ കവിതാസമാഹാരം.

## രചനകൾ
### കവിതകൾ
* ജീവധ്വനി
### കവിതാസമാഹാരങ്ങൾ
* കാവ്യാക്ഷി
* മധുചന്ദ്ര
* ദീപധാര
* മണ്ണിനമെരെവനിഗെ
* നെലമുഗിലു
* ചിരന്തനദദ
### വിമർശനപഠനങ്ങൾ
* സാഹിത്യചിന്തനകാവ്യാനുസന്ധാന
* സമാഹിത്
## പുരസ്കാരങ്ങൾ
1981-ൽ കണവിയുടെ *ജീവധ്വനി* എന്ന കൃതിക്ക് കർണാടക സാഹിത്യ അക്കാദമി അവാർഡ് ലഭിച്ചു. 2011-ൽ സാഹിത്യ കലാ കൗസ്തുഭ പുരസ്കാരവും ലഭിച്ചിട്ടുണ്ട്.

## അവലംബം

വർഗ്ഗം:കന്നഡ കവികൾ
വർഗ്ഗം:1928-ൽ ജനിച്ചവർ
വർഗ്ഗം:2022-ൽ മരിച്ചവർ
കാർഷിക സസ്യശാസ്ത്രം

സസ്യശാസ്‌ത്രത്തിലെ ഒരു പ്രധാനമേഖലയാണ് **കാർഷിക സസ്യശാസ്ത്രം**. ഇതിലൂടെ സാമ്പത്തിക പ്രാധാന്യമുള്ള സസ്യങ്ങളെ വേർതിരിച്ചെടുക്കുകയാണ് പ്രധാനലക്ഷ്യം. കൂടാതെ അവയുടെ ഉപയോഗം, ഉപയോഗപ്രദമായ സസ്യഭാഗങ്ങൾ, സസ്യങ്ങളുടെ ഘടന, ശരീരക്രിയാവർഗീകരണം, കാർഷിക വർഗീകരണം, കോശജനിതകം, സസ്യപ്രജനനം എന്നിവയാണ് ഇതിലെ പ്രധാന വിഷയങ്ങൾ.

## അവലംബം

വർഗ്ഗം:കൃഷി
വർഗ്ഗം:സസ്യശാസ്ത്രം
ഹോട്ടൽ പെൻസിൽവാനിയ

ന്യൂ യോർക്ക്‌ നഗരത്തിൽ മാൻഹാട്ടൻ 401 സെവൻത്ത് അവന്യൂ (15 പെൻ പ്ലാസ) പെൻസിൽവാനിയ സ്റ്റേഷനും മാഡിസൺ സ്ക്വയർ ഗാർഡനും സമീപമാണ് **ഹോട്ടൽ പെൻസിൽവാനിയ** സ്ഥിതിചെയ്യുന്നത്.

## ചരിത്രം
പെൻസിൽവാനിയ റെയിൽറോഡ്‌ എന്ന കമ്പനിയാണ് ഹോട്ടൽ പെൻസിൽവാനിയ നിർമിച്ചത്, എൽസ്വർത്ത് സ്റ്റാറ്റ്ലറാണ് ഹോട്ടൽ നടത്തിയിരുന്നത്. പെൻസിൽവാനിയ സ്റ്റേഷൻ രൂപകൽപന ചെയ്ത മക്ക്കിം, മീഡ് & വൈറ്റ് എന്ന സ്ഥാപനത്തിലെ വില്ല്യം റിച്ചാർഡ്‌സനാണു ഹോട്ടൽ പെൻസിൽവാനിയ രൂപകൽപന ചെയ്തത്. 1919 ജനുവരി 25-നു ഹോട്ടൽ തുറന്നു.

ഹോട്ടലിൻറെ നിർമ്മാണം മുതൽ ഹോട്ടൽ പെൻസിൽവാനിയ നടത്തിയിരുന്നു സ്റ്റാറ്റ്ലർ ഹോട്ടൽസ്‌ 1948-ൽ ഹോട്ടൽ സ്വന്തമാക്കി, ഹോട്ടൽ സ്റ്റാറ്റ്ലർ എന്ന് പുനർനാമം ചെയ്തു.  1954-ൽ 17 സ്റ്റാറ്റ്ലർ ഹോട്ടലുകൾ കോൺറാഡ് ഹിൽടനു വിറ്റു, അങ്ങനെ ഹോട്ടലിൻറെ പേര് സ്റ്റാറ്റ്ലർ ഹിൽടൺ എന്നായി. ഹിൽടൺ ഈ ഹോട്ടൽ വിൽക്കുന്ന 1980-കൾ വരെ ഹോട്ടൽ ഈ പേരിൽ അറിയപ്പെട്ടു. ഡൻഫി ഹോട്ടൽസ്‌ ഹോട്ടൽ നടത്തിയ ചെറിയ കാലയളവിൽ ന്യൂ യോർക്ക്‌ സ്റ്റാറ്റ്ലർ എന്ന പേരിൽ ഹോട്ടൽ അറിയപ്പെട്ടു. 1984-ൽ ബ്രിട്ടീഷ്‌ എയർവേസ്, ലുഫ്താൻസ, സ്വിസ്സ് എയർ എന്നിവരുടെ സംയുക്ത സംരംഭമായ പെന്റ ഹോട്ടൽ ചെയിൻ ഹോട്ടൽ സ്വന്തമാക്കി, ന്യൂ യോർക്ക്‌ പെന്റ എന്ന പേര് നൽകി. 1992-ൽ പെന്റ ബിസിനസ്‌ നിർത്തി, ഹോട്ടൽ യഥാർത്ഥ പേരായ ഹോട്ടൽ പെൻസിൽവാനിയ എന്ന് തന്നെയാക്കി മാറ്റി.

1997-ൽ വോർനാഡോ റിയൽറ്റി ട്രസ്റ്റ് ഹോട്ടൽ വാങ്ങിയപ്പോൾ ഹോട്ടൽ പെൻസിൽവാനിയ പൊളിച്ചു മാറ്റാനുള്ള ആദ്യ ഭീഷണി ഉയർന്നത്. ഹോട്ടൽ പെൻസിൽവാനിയ പൊളിച്ചു പുതിയ ഓഫിസ്‌ കെട്ടിടം പണിയുമെന്ന് 2007-ൽ വോർനാഡോ പ്രഖ്യാപിച്ചു.  2011-ഓടെ 2,500,000 ചതുരശ്ര അടി വിസ്തീർണമുള്ള ഓഫിസ്‌ കെട്ടിടം പണിയാനാണ് വോർനാഡോ റിയൽറ്റി ട്രസ്റ്റ്‌ പദ്ധതിയിട്ടത്. 

2006-ൽ സേവ് ഹോട്ടൽ പെൻസിൽവാനിയ (ഇപ്പോൾ അറിയപ്പെടുന്നത് ഹോട്ടൽ പെൻസിൽവാനിയ പ്രിസർവേഷൻ സൊസൈറ്റി) എന്ന സംഘടന രൂപീകരിക്കപ്പെട്ടു. 

ഹോട്ടൽ പൊളിച്ചു മാറ്റാനുള്ള തീരുമാനം പിന്നീട് പുനപരിശോധിക്കപ്പെട്ടു.

## പ്രധാനപ്പെട്ട പരിപാടികൾ
പ്രശസ്ത എഴുത്തുകാരനായ വില്ല്യം ഫോക്നർ 1925 ഡിസംബറിൽ ഹോട്ടൽ പെൻസിൽവാനിയയിൽ താമസിച്ചുക്കൊണ്ട് തൻറെ അനവധി നോവലുകളിൽ ഒരു നോവൽ എഴുതി. പിന്നീട് അദ്ദേഹത്തിനു സാഹിത്യത്തിനുള്ള നോബേൽ പുരസ്കാരം ലഭിച്ചു.
1935 നവംബർ 17-നു ഹോട്ടൽ പെൻസിൽവാനിയയിൽവെച്ച് ഹെർബെർട്ട് ഹൂവർ ഓഹിയോ സൊസൈറ്റി ഓഫ് ന്യൂ യോർക്കിനെ അഭിസംബോധന ചെയ്തു സംസാരിച്ചു. 

## അവലംബം

വർഗ്ഗം:ഹോട്ടലുകൾ
തെരുവത്ത് പള്ളി

പാലക്കാട് ടൗണിൽ നിന്നും ഏതാണ്ട് 20 കി,മി. അകലെ മാത്തൂർ പഞ്ചായത്തിൽ കണ്ണനൂർ - ചുങ്കമന്ദം റോഡിലാണ് ജില്ലയിലെ പ്രമുഖ തീർത്ഥാടന കേന്ദ്രമായ തെരുവത്ത് പള്ളി സ്ഥിതി ചെയ്യുന്നത്. നൂറ്റാണ്ടുകൾക്ക് മുമ്പ് ഇവിടെയെത്തിയ സൂഫിവര്യനായ ശൈഖ് മുഹമ്മദ് (റ) എന്നവരുടെ അന്ത്യവിശ്രമ സ്ഥലമാണിത് . ദീർഘമായ യാത്രക്കിടയിൽ ഇവിടെയെത്തി മരണപ്പെട്ട ശൈഖ് തങ്ങൾ തൻറെ ആത്മീയ ചൈതന്യം കൊണ്ട് ജാതി മത ഭേദമെന്യേ തന്നെ തേടിയെത്തുന്നവരുടെ വിഷമങ്ങൾ അകറ്റുകയും സാന്ത്വനപ്പെടുത്തുകയും ചെയ്യുന്നു.

**തെരുവത്ത് മാല**

കണ്ടുകിട്ടിയതിൽ വെച്ച് ശൈഖ് അവർകളുടെ ചരിത്രം പ്രതിപാദിക്കുന്ന ഏറ്റവും പഴക്കമേറിയ കൃതി എന്ന് പറയുന്നത് 1909 - ൽ പൊന്നാനി താലൂക്ക് വടക്കേക്കാട് ദേശത്ത് പുന്നയൂരിൽ താമസിച്ചിരുന്ന വായപ്പുള്ളി മാമുട്ടി മുസ്ലിയാർ എന്ന കവിയുടെ
അറബി മലയാളത്തിലെഴുതിയ തെരുവത്ത് മാലയാണ്. മാലയെന്നാൽ പദ്യരൂപത്തിലെഴുതിയ ലഘു കാവ്യം.

മദ്രാസിനടുത്തുള്ള തിരുവല്ലക്കേണി മഹ്മൂദ് ബന്ദർ എന്ന സ്ഥലത്താണ് ശൈഖ് അവർകളുടെ ജന്മദേശമെന്ന് ശൈഖ് തങ്ങളുടെ അത്ഭുത പ്രവര്ത്തിതകളെക്കുറിച്ചുള്ള ഈ ചരിതത്തിൽ പറയുന്നു, മാത്രമല്ല അദ്ദേഹം പല വൈജ്ഞാനിക മേഖലകളിലും 
അറിവുള്ള ആളായിരുന്നുവെന്നും പ്രസ്തുത കൃതിയിൽ ശ്രീ. മാമുട്ടി മുസ്ലിയാർ രേഖപ്പെടുത്തിയിട്ടുണ്ട്,
1961 ൽ ഹാജി എം. എം. മൗലവി എന്നൊരാൾ ഇതിന് വ്യാഖ്യാനം എഴുതി.
എൻ. എ. കെ. ഹാജി പ്രസിദ്ധീകരിച്ച് ആലുവ ഇസ്ലാമിയ ബുക്സ്റ്റാൾ വിതരണം ചെയ്തിരുന്ന പരിഭാഷ പിന്നീട് തെരുവത്ത് പള്ളി മഹല്ല് മുൻകൈ എടുത്ത് 2007 - ൽ പ്രസിദ്ധീകരിച്ചത് ഇപ്പോൾ ലഭ്യമാണ്.

**തെരുവത്ത് പള്ളി നേർച്ച.**



മതമൈത്രിയുടെ ഉത്തമ ഉദാഹരണമാണ് തെരുവത്ത് പള്ളി നേർച്ച. 
എല്ലാ വർഷവും   മകരമാസത്തിലെ പൗർണ്ണമി നാളിലാണ് മൂന്നുദിവസം നീണ്ടു നിൽക്കുന്ന നേർച്ച ആഘോഷിക്കുന്നത്. 
തങ്ങളുടെ ആഗ്രഹ പൂർത്തീകരണത്തിനും  ഉദ്ദേശിച്ച കാര്യം നടക്കുന്നതിനായി ജാതിമത ഭേദമെന്യെ നിരവധി ആളുകൾ തെരുവത്ത് പള്ളിയിലിലേക്ക് നേർച്ച നൽകുന്നു. 
കാർഷിക സംസ്കൃതിയിലധിഷ്ഠിതമായ അതിൻറെ പ്രത്യേകത കൊണ്ടാണ് തെരുവത്ത് പള്ളി നേർച്ച മറ്റ് നേർച്ചകളിൽ നിന്ന് വ്യത്യസ്തമാകുന്നത്. കാണിക്കയായി കൊണ്ടു വരുന്ന അപ്പ പെട്ടികളോടൊപ്പം തങ്ങളുടെ കൃഷിയിടത്തിൽ നിന്നു ലഭിക്കുന്ന ആദ്യത്തെ വിളവെടുപ്പും കൊണ്ടാണ് ആളുകൾ പള്ളിയിലേക്ക് വരുന്നത്. നേർച്ച നാളിൽ ഇവ ശൈഖ് തങ്ങൾക്കു സമർപ്പിക്കാൻ ഭക്തരുടെ നീണ്ട നിര തന്നെ കാണാം. നെല്ല് , നാളികേരം , അടയ്ക്ക…തുടങ്ങിയവയാണ് കാർഷിക വിളയിൽ ഏറിയതും. വളർത്തു മൃഗങ്ങളേയും പള്ളിയിലേക്ക് നേർച്ച നൽകാറുണ്ട്. പള്ളിയിലെത്തുന്ന വിഭവങ്ങളധികവും സാധാരണക്കാരൻ കാണിക്കയായി നൽകുന്നതാണ്. തലച്ചുമടിലും ആളുകൾ നേർച്ച കൊണ്ടു വരാറുണ്ട്. പണ്ടു കാലത്തും, അപൂർവ്വമായി ഇപ്പോഴും തെരുവത്ത് പള്ളിയിലേക്ക് നേ‍ർച്ച നൽകുന്നതിനായി വീടുകൾ തോറും നെല്ലും മറ്റ് വിഭവങ്ങളും ശേഖരിക്കുന്നവരുമുണ്ട്. 

പള്ളിയിൽ നിന്ന് ലഭിക്കുന്ന പ്രസാദത്തിൽ പ്രധാമായും “പൂമണ്ണ്” ആണ്.

പ്രത്യേക പ്രാർത്ഥന നടത്തി ലഭിക്കുന്ന ഈ  “പൂമണ്ണ്” തങ്ങളുടെ കൃഷിയിടത്തിലും മറ്റും ആദര പൂർവ്വം വിതറി മികച്ച വിളവിനായി ആളുകൾ ഉപയോഗിക്കുന്നു.

മൃഗങ്ങളുടെ ക്ഷേമത്തിനായും ദൂരദിക്കുകളിൽ നിന്നും ആളുകൾ പള്ളിയിലേക്ക് വരുന്നതും സാധാരണമാണ്. പാലക്കാടിൻറെ അതിർത്തി പ്രദേശമായ തമിഴ്നാട്ടിൽ നിന്നാണ് കൂടുതലും ആളുകൾ എത്തിച്ചേരാറുള്ളത്.  പ്രത്യേകിച്ചും കൊങ്ങുവണ്ടികൾ നേർച്ച സമയത്ത് ധാരാളം കാണാം. കൊങ്ങു വണ്ടികൾ എന്നാൽ തമിഴരുടെ സവാരി വണ്ടികളാണ്. കാളകളെ ഉപയോഗിച്ചുള്ള യാത്രാ വണ്ടികളാണവ. നേ‍ർച്ച നാളിൽ അവരുടെ കാളകളെ പ്രദക്ഷിണം നടത്തി തിരിച്ച് കൊണ്ടു പോകുന്നത് അവരുടെ നേർച്ചയുടെ ഭാഗമാണ്.

വർഗ്ഗം:കേരളത്തിലെ മുസ്ലീം മക്ബറകൾ
വർഗ്ഗം:വിക്കിവൽക്കരിക്കേണ്ട ലേഖനങ്ങൾ
വർഗ്ഗം:പാലക്കാട് ജില്ലയിലെ മുസ്ലീം പള്ളികൾ
ഇലകൽ സാരി

കർണാടകത്തിലെ ഇലകൽ ഗ്രാമത്തിൽ പരമ്പരാഗതമായ രീതിയിൽ നെയ്തെടുക്കുന്ന സാരികളാണ് **ഇലകൽ സാരി (Ilkal saree)** . ഗ്രാമത്തിന്റെ പേരിൽ നിന്നും ആണ്  സാരികൾക്ക് പേര് ലഭിച്ചിരിക്കുന്നത്. ഭൗമസൂചിക അംഗീകാരം ഉണ്ട് .

## ചരിത്ര പ്രാധാന്യം
പുരാതന നെയ്തു കേന്ദ്രം ആയിരുന്നു ഇലകൽ . 8 ആം നൂറ്റാണ്ടിൽ തന്നെ ഇവിടെ നെയ്തു തുടങ്ങിയിരുന്നു .ബല്ലേരിയിലെ നാട്ടു പ്രമാണിമാർ ആണ് ഇലകൽ സാരിയുടെ വ്യവസായത്തിന് വേണ്ട സഹായ സഹകരണങ്ങൾ കൊടുത്തത് . പ്രാദേശികമായി ഇലകൽ സാരി നിർമ്മിക്കാൻ ഉള്ള വസ്തുക്കളുടെ ലഭ്യതയും ഇതിന്റെ വളർച്ചക്ക് ആക്കം കൂടി . ഏകദേശം 20000 ആളുക്കൾ ഇന്ന് ഇലകലിൽ, ഇലകൽ സാരിയുടെ നെയ്യുന്ന പ്രവർത്തനങ്ങളിൽ ഇന്ന് ഏർപ്പെട്ടിരിക്കുന്നു.

## സവിശേഷതകൾ
*ഇലകൽ സാരിയുടെ ബോഡർ നിറത്തിന്റെ സവിശേഷത എന്താന്നാൽ അത് മിക്കപ്പോഴും ചുവപ്പ് അല്ലെക്കിൽ മറൂൺ അധികരിച്ചിരിക്കും.
*ഇലകൽ സാരിയുടെ പരമ്പരാഗതമായ ബോഡർ ഇവയാണ് 1. ചിക്കി 2. ഗോമി 3. ജാരി 4. ഗടിടടി പിന്നെ ഉള്ളത് പുത്തൻ ബോഡർ ആയ ഗായത്രി ആണ് , ഇവ ഇലക്കൽ സാരികളുടെ മാത്രം സവിശേഷത ആണ് . വീതി 2.5 ഇഞ്ച്‌ മുതൽ 4 ഇഞ്ച്‌ വരെ ആണ് സാധാരണയായി.
*കസുതി എന്ന് പേരുള്ള വ്യതസ്തമായ ചിത്രത്തയ്യൽ ആണ് ഇലകൽ സാരിയുടെ മറ്റൊരു സവിശേഷത.

## നിർമ്മാണം
കോട്ടനും സിൽക്കും ഇഴ ചേർത്ത് ആണ് ഇലകൽ സാരികൾ നിർമ്മിക്കുന്നത് . മുഘ്യ ഭാഗം മികവാറും കോട്ടൻ മാത്രം ആയിരിക്കും . സാരിയുടെ പല്ലു ആകട്ടെ ആർട്ട്‌ സിൽക്ക് ആയിരിക്കും . ചില സാഹചര്യങ്ങളിൽ ആർട്ട്‌ സിൽക്കിന് പകരം സിൽക്ക് ഉപയോഗിക്കുന്നു. ഇലകൽ സാരിയുടെ നിർമ്മാണ പ്രവർത്തികൾ മിക്കവയും കെട്ടിടത്തിന് ഉള്ളിൽ ആണ് നടക്കുന്നത് . ഒരു വീടിലെ സ്ത്രികളുടെയും സഹായം ഇതിന്റെ നിർമ്മാണത്തിൽ അനിവാര്യമാണ് . നെയ്തു മെഷീൻ ഉപയോഗിച്ച് ഒരു സാരി നെയ്യാൻ ഒരു ആഴ്ച്ച സമയം എടുക്കുന്നു. ആധുനിക പവർ ലൂം ഉപയോഗിച്ചും സാരി നെയ്യാം.

## അവലംബം

വർഗ്ഗം:സാരികൾ
വർഗ്ഗം:കർണാടകയിലെ ഭൂപ്രദേശസൂചികകൾ
പോൾ മക്കാർട്ട്നി

**സർ ജെയിംസ് പോൾ മക്കാർട്ട്നി** , MBE (ജൂൺ 1942 18 ജനനം) ഒരു ബ്രിട്ടീഷ് ഗായകനും ഗാനരചയിതാവുമാണ്.ജോൺ ലെനൻ, ജോർജ്ജ് ഹാരിസൺ , റിംഗോ സ്റ്റാർ ഇവരോടൊപ്പം പ്രശസ്തമായ ദി ബീറ്റിൽസ് എന്ന എക്കാലത്തെയും മികച്ച സംഗീത സംഘത്തിലെ അംഗമായിരുന്ന ഇദ്ദേഹം വളരെ പ്രശസ്തനാണ്. ജോൺ ലെനൻ നമായി ചേർന്നിട്ടുള്ള മക്കാർട്ട്നിയുടെ ഗാനരചന എക്കാലത്തെയും വിജയിച്ച കൂട്ടുകെട്ടായിട്ടാണ് കണക്കാക്കുന്നത്. ബീറ്റിൽസിന്റെ തകർച്ചക്കു ശേഷം ഏകാംഗ എന്ന നിലയിലും സംഗീത ജീവിതം തുടർന്ന ഇദ്ദേഹം തന്റെ ആദ്യ ഭാര്യയായ ലിൻഡ  മക്കാർട്ട്നി യുമായി യും ഡെന്നിയുമായി ചേർന്ന് വിംഗ്സ് എന്ന സംഗീത സംഘം രൂപീകരിച്ചു.

ലോകത്തിലെ ഏറ്റവും വിജയിച്ച സംഗീതസംവിധായകനും കലാകാരനായും അറിയപെടുന്ന പോൾ മക്കാർട്ട്നി 10 കോടി ആൽബങ്ങളും 10 കോടി ഗാനങ്ങളും ബീറ്റിൽസിന്റെ കൂടെയായും ഏകാംഗം എന്ന നിലയിലും ലോകമെമ്പാടുമായി വിറ്റഴിച്ചിട്ടുണ്ട്. രണ്ട തവണ റോക്ക് ആൻഡ് റോൾ ഹോൾ ഓഫ് ഫെയിംൽ ചേർക്കപെട്ടിട്ടുള്ള ഇദ്ദേഹം തന്റെ സംഗീത ജീവിതത്തിൽ ആകെ 21 ഗ്രാമി പുരസ്കാരങ്ങൾ നേടിയിട്ടുണ്ട്.
## അവലംബം

വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:1942-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ഔറൊക്‌സ്‌

യൂറോപ്പ്, ഏഷ്യ, ഉത്തരാഫ്രിക്ക എന്നിവിടങ്ങളിൽ ജീവിച്ചിരുന്നതും വംശനാശം സംഭവിച്ചതുമായ ഒരിനം കാട്ടുകാളയാണ് ***ഔറൊക്‌സ്‌ *** - ***Aurochs***.  ഔറോസ്‌ എന്ന ഗ്രീക്ക്‌ പദത്തിൽനിന്നാണ്‌ ഈ പേരു ലഭിച്ചത്. കാഴ്‌ചയിൽ ഇതിന്‌ അമേരിക്കൻ കാട്ടുപോത്തിനോട്‌ സാമ്യമുണ്ട്. ഇന്ന്‌ ഇണക്കിവളർത്തുന്ന കന്നുകാലികളുടെ പ്രധാനപൂർവികർ ഔറൊക്‌സ്‌ ആയിരുന്നെന്നു കരുതപ്പെടുന്നു. 

അന്ധകാരയുഗ (Dark Ages) ത്തിന്റെ ഏകദേശം അവസാനം വരെയും യൂറോപ്പിലും തൊട്ടുള്ള പൂർവ പ്രദേശങ്ങളിലും ഇവ സുലഭമായി കാണപ്പെട്ടിരുന്നു. വടക്കൻ യൂറോപ്പിലെ കാടുകളും സമതല പ്രദേശങ്ങളുമായിരുന്നു ഇവയുടെ മുഖ്യവാസ മേഖലകൾ. 

ഇവ ഭൂമുഖത്തു നിന്നും അപ്രത്യക്ഷനയശേഷം യൂറോപ്യൻ കാട്ടുപോത്തിനെ (Bison bison or B. bonasus) വിശേഷിപ്പിക്കാൻ ഔറൊക്‌സ്‌ എന്ന പദം ഉപയോഗിച്ചു വരുന്നു. എന്നാൽ ജന്തുശാസ്‌ത്രജ്ഞർ ഇതിനു അംഗീകാരം നൽകിയിട്ടില്ല.

## അവലബം

വർഗ്ഗം:വംശനാശം സംഭവിച്ച ജീവികൾ
അൽമായർ

വൈദികാധികാരമില്ലാത്ത ക്രൈസ്തവ സഭാംഗങ്ങളെയാണ് **അൽമായർ** എന്ന് വിശേഷിപ്പിക്കുന്നത്. ക്രൈസ്തവസഭയിൽ പൗരോഹിത്യപട്ടം കെട്ടിയവരെ വൈദികരായും അല്ലാത്തവരെ അല്മായരായും വിശേഷിപ്പിക്കുന്നു. അതായത്, ഒരു വ്യക്തി മാമോദീസയ്ക്കോ തത്തുല്യമായ മറ്റാചാരങ്ങൾക്കോ വിധേയരാകുകയും ചെയ്തശേഷം അച്ചടക്കം പാലിച്ചു കഴിയുന്ന അവൈദികരായ ഇവർ സഭയുടെ വിശ്വാസലംഘനം മൂലം സ്വയം *മഹറോൻ* എന്ന ബഹിഷ്കരണനടപടിക്കു വിധേയരാകുകയോ സഭാധികാരികളാൽ ഭൃഷ്ട് കൽപ്പിക്കപ്പെടുകയോ ചെയ്യാത്തിടത്തോളം കാലം അൽമായർ എന്ന പദവിക്ക് അർഹരാണ്. അയ്മേനികൾ, അൽമേനികൾ എന്നൊക്കെയും ഇവരെ വിശേഷിപ്പിക്കാറുണ്ട്.മുൻ കാലങ്ങളിൽ പള്ളി അധികാരീകളുടെ അപ്രീതിക്ക് പാത്രമായവരും പള്ളി നിയമങ്ങൾ ലംഘിക്കുകയും ചെയ്യുന്നവരെ മഹറോൻ ചെല്ലുക സാധാരണമായിരുന്നു... കാലം പുരോഗമിച്ചപ്പോൾ വ്യക്തിസ്വാതന്ത്ര്യവും കോടതിയുടെ ഇടപെടീലുകളും നിമിത്തം ഈ നടപടിയിൽ നിന്നും സഭ പിന്നോക്കം പോയിരിക്കുകയാണ്..

വർഗ്ഗം:ക്രൈസ്തവം
കോംബ്രട്ടേസീ

മിർടൈൽസ് നിരയിൽ ഉൾപ്പെടുന്ന ഒരു സസ്യകുടുംബം ആണ് **കോംബ്രട്ടേസീ (Combretaceae)**. 18 ജനുസുകളിലായി ഏതാണ്ട് 600 സ്പീഷിസ് അംഗങ്ങളുള്ള ഈ കുടുംബത്തിൽ വന്മരങ്ങളും വലിയ വള്ളിച്ചെടികളും കാണപ്പെടുന്നു. കേരളത്തിൽ സാധാരണയായി കാണുന്ന വൃക്ഷങ്ങളായ കരിമരുത്, മഴുക്കാഞ്ഞിരം, വെള്ളമരുത്, കാട്ടുകടുക്ക, കടുക്ക, നീർമരുത്, താന്നി, വെൺമരുത്‌, തല്ലിമരം എന്നിവയും അലങ്കാരച്ചെടിയായി വളർത്തുന്ന യശോദപ്പൂ, വലിയ മരങ്ങളിൽ പടർന്നുകയറി അവയുടെ മേൽത്തട്ടുവരെയെത്തുന്ന മഞ്ഞൾവള്ളി, കണ്ടൽ സഹവാസിയായ  കടക്കണ്ടൽ എന്നിവയെല്ലാം ഈ കുടുംബത്തിലെ അംഗങ്ങളാണ്. ധാരാളം ഔഷധഗുണങ്ങളുള്ള ഇവയിൽ പലതും നല്ല തടിയും നൽകുന്നുണ്ട്.

## ജനുസുകൾ
 

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യകുടുംബങ്ങൾ
തിരുമലനായ്ക്കൻ

പതിനേഴാം നൂറ്റാണ്ടിൽ തമിഴ്നാട്ടിലെ മധുര ഭരിച്ചിരുന്ന പ്രമുഖ നായ്ക്ക ഭരണാധികാരിയായിരുന്നു **തിരുമല നായ്ക്കൻ**. തമിഴ്നാടിന്റെ ചരിത്രത്തിൽ 15-ാം നൂറ്റാണ്ടിനുശേഷം അധികാരത്തിൽ വന്ന ഭരണാധികാരികളാണ് നായ്ക്കന്മാർ. തമിഴ്നാട്ടിലെ വിവിധ സ്ഥലങ്ങളിൽ ഇവർ അധികാരം ഉറപ്പിച്ചു. വേലൂർ, തഞ്ചാവൂർ, മധുര എന്നിവ നായ്ക്കന്മാരുടെ മൂന്ന് അധികാരകേന്ദ്രങ്ങളായിരുന്നു. ഇന്ന് മധുര-മീനാക്ഷി ക്ഷേത്രത്തിനു സമീപം സ്ഥിതിചെയ്യുന്ന *തിരുമലനായ്ക്കർ മഹൽ* ഇദ്ദേഹത്തിന്റെ വാസ്തുശില്പ പ്രതിപത്തിക്ക് ഉദാഹരണമാണ്.

1625 മുതൽ 1659 വരെ ആയിരുന്നു ഇദ്ദേഹം അധികാരത്തിൽ ഇരുന്നത്. സമർഥനായ സൈന്യാധിപനായിരുന്ന തിരുമല നിരവധി പ്രദേശങ്ങൾ ആക്രമിച്ചു കീഴടക്കി. 1634-ൽ തിരുവിതാംകൂറിലേക്ക് സൈന്യത്തെ അയച്ച് അവിടം കീഴടക്കി. വേണാട്ടിലെ പ്രശസ്ത പടത്തലവനായിരുന്ന ഇരവിക്കുട്ടിപ്പിള്ളയെ തിരുമലനായ്ക്കന്റെ സൈന്യം പരാജയപ്പെടുത്തി. തുടർന്ന് രാമനാഥപുരം പ്രദേശവും കീഴിലാക്കി. പോർച്ചുഗീസുകാരുമായി തിരുമലനായ്ക്കൻ മികച്ച ബന്ധം പുലർത്തിയിരുന്നു. എന്നാൽ ഡച്ചുകാരുമായി ഇദ്ദേഹം ശത്രുതയിലായിരുന്നു.

അസാമാന്യ ബലവാനും യുദ്ധവീരനും ആയിരുന്ന തിരുമല മൃദുല മനസ്കനുമായിരുന്നു. നീലകണ്ഠ ദീക്ഷിതർ എന്ന സംസ്കൃത പണ്ഡിതനെ പ്രോത്സാഹിപ്പിക്കാൻ ഇദ്ദേഹം തയ്യാറായത് ഈ മൃദുലത മൂലമെന്ന് പറയപ്പെടുന്നു. ലങ്കാവതരണം, നളചരിത നാടകം, നീലകണ്ഠവിജയം എന്നീ കൃതികൾ നായ്ക്കരുടെ പ്രോത്സാഹനത്തിൽ രചിക്കപ്പെട്ടു. മധുര മീനാക്ഷി ക്ഷേത്രം ഉൾപ്പെടെ പ്രദേശത്തുണ്ടായിരുന്ന നിരവധി ക്ഷേത്രങ്ങൾ പുനരുദ്ധരിച്ചു.

തിരുമലനായ്ക്കൻ സമീപത്തുണ്ടായിരുന്ന മറ്റു രാജാക്കന്മാരുടെ സൈനികശേഷിയേയും അധികാരങ്ങളേയും നിയന്ത്രിച്ചിരുന്നു. അതിനാൽ കന്തീരവൻ എന്ന രാജാവ് ഇദ്ദേഹത്തിന്റെ എതിർപ്പിനു പാത്രമായി. കന്തീരവന്റെ ഒരു ആശ്രിതന് രാജ്യം വീണ്ടെടുത്തു കൊടുക്കാനുള്ള ശ്രമത്തെ ഒരിക്കൽ തിരുമലനായ്ക്കൻ തടഞ്ഞു. അതിനു പകരമായി കന്തീരവൻ മധുരയിലേക്ക് സൈന്യത്തെ അയയ്ക്കുകയും അവിടെയുള്ള നിരവധി ആളുകളുടെ മൂക്ക് അറുത്തെടുത്ത് മാലകോർത്ത് മൈസൂറിൽ എത്തിച്ചു. ഇതിനു പ്രതികാരമായി നായ്ക്കൻ അതുപോലെ തന്നെ മൈസൂരിലെ പലരുടെയും മൂക്ക് മുറിച്ച് മധുരയിലേക്ക് കടത്തി. 

നായ്ക്കർ ഉദാരമതിയായിരുന്നെങ്കിലും ഇത്തരം ഹീനകൃത്യങ്ങൾ മൂലം പാശ്ചാത്യ കമ്പനികൾക്കും മിഷണറിമാർക്കും നായ്ക്കനോട് കടുത്ത അമർഷമായിരുന്നു. റോബർട്ട് ഡി. നൊബിലി എന്ന റോമൻ കത്തോലിക്കാ മിഷണറി മധുരയിൽ വസിച്ച് തമിഴ് ഭാഷയുടെ വികാസത്തിനായി പ്രവർത്തിച്ചിരുന്നു. ഇത് തിരുമലനായ്ക്കന്റെ കാലഘട്ടത്തിലായിരുന്നു. അദ്ദേഹം തമിഴരെപ്പോലെ വസ്ത്രധാരണരീതി അവലംബിച്ചു. കൂടാതെ 'റോമാപുരി അയ്യർ' എന്ന പേരും സ്വയമേ സ്വീകരിച്ചു. *വീരമാമുനിവർ* എന്ന പേരിലറിയപ്പെടുന്ന പ്രശസ്ത പണ്ഡിതനായ ഇദ്ദേഹം തമിഴിലെ നിരവധി ഗ്രന്ഥങ്ങൾ രചിച്ചു. കൂടാതെ തമിഴ് ഗ്രന്ഥങ്ങൾ പാശ്ചാത്യ ഭാഷയിലേക്ക് വിവർത്തനം ചെയ്യുകയും ചെയ്തു. തമിഴിലെ ആദ്യ നിഘണ്ടു തയ്യാറാക്കിയതും ഈ വീരമാമുനിവർ ആണ്.

## അവലംബം

വർഗ്ഗം:ഇന്ത്യയിലെ രാജാക്കന്മാർ
സിക്ക വൈറസ്

ഫ്ലാവിവിറിഡേ എന്ന വൈറസ് കുടുംബത്തിലെ ഫ്ലാവിവൈറസ് ജനുസിലെ ഒരു അംഗമാണ് **സിക്ക വൈറസ് (Zika virus (ZIKV))** പകൽ പറക്കുന്ന ഈഡിസ്‌ ജനുസിലെ ഈഡിസ്‌ ഈജിപ്തി പോലുള്ള കൊതുകുകളാണ് ഇവ പകർത്തുന്നത്. മനുഷ്യരിൽ സിക്ക പനി എന്നു പേരുള്ള ലഘുപനി വരാൻ ഇവ ഇടയാക്കുന്നു. 1950 -കൾ മുതൽ ആഫ്രിക്കയിലെയും ഏഷ്യയിലെയും ഒരു ചെറിയ മധ്യരേഖാപ്രദേശത്തുമാത്രം ഈ പനി കാണപ്പെട്ടിരുന്നു. 2014 ആയപ്പോഴേക്കും ഈ വൈറസ് പസഫിക് സമുദ്രത്തിലെ ഫ്രഞ്ച് പോളിനേഷ്യയിലേക്കും പിന്നീട് ഈസ്റ്റർ ദ്വീപ് 2015 -ൽ മെക്സിക്കോ, മധ്യ അമേരിക്ക, കരീബിയൻ, തെക്കേ അമേരിക്ക എന്നിവിടങ്ങളിലേക്കും പകർച്ചവ്യാധിയുടെ കണക്ക് വ്യാപിച്ചു.

2016 -ന്റെ തുടക്കത്തിൽ സിക്ക വൈറസ് അമേരിക്കയിലെങ്ങും ചരിത്രത്തിൽ ഇന്നേവരെയുള്ള ഏറ്റവും മാരകമായ രീതിയിൽ പടരുകയാണ്. 2015 ഏപ്രിലിൽ ബ്രസീൽ+ബ്രസീലിൽ തുടങ്ങിയ ഈ പൊട്ടിപ്പുറപ്പെടൽ തെക്കേ അമേരിക്കയിലെ മറ്റു രാജ്യങ്ങളിലേക്കും മധ്യ അമേരിക്കയിലേക്കും കരീബിയനിലേക്കും എത്തുകയാണ്. 2016 അവസാനത്തോടെ അമേരിക്ക മുഴുവൻ വ്യാപിക്കാൻ ഇടയുണ്ടെന്ന് ലോകാരോഗ്യ സംഘടന മുന്നറിയിപ്പി നൽകിയിട്ടുണ്ട്.

## അവലംബം

## പുറത്തേക്കുള്ള കണ്ണികൾ
ഇബാദി

ഇസ്ലാമിലെ ഒരു വിഭാഗമാണ് **ഇബാദികൾ**, **ഇബാദി പ്രസ്ഥാനം**. ഒമാനിലും സാൻസിബാറിലും പ്രബല വിഭാഗമാണ്. കൂടാതെ അൾജീരിയ, ടുണീഷ്യ, ലിബിയ എന്നിവിടങ്ങളിലും സാന്നിധ്യമുണ്ട്. ഒമാനിൽ മേൽകോയ്മ ഇബാദി വിഭാഗത്തിനാണ്  (ഏകദേശം 45-65 ശതമാനം)



വർഗ്ഗം:ഇസ്ലാമികം
അസ്ദ്

അറേബ്യ ഗോത്ര വിഭാഗങ്ങളിൽപ്പെട്ട ഒന്നാണ് അസ്ദ് ഗോത്രം. 

## അവലംബം


വർഗ്ഗം:ഗോത്രവംശങ്ങൾ
വർഗ്ഗം:അറബ് ലോകം
വർഗ്ഗം:അറേബ്യൻ ഗോത്രവർഗങ്ങൾ
മങ്കേരി

മലപ്പുറം ജില്ലയുടെ ഒരു അതിർത്തി ഗ്രാമം.  വിശാലമായ ഭാരതപ്പുഴയുടെ സാന്നിദ്ധ്യം ഈ കൊച്ചു ഗ്രാമത്തെ പാലക്കാട് ജില്ലയിലെ തൃത്താല പഞ്ചായത്തിലെ കൂടല്ലൂരിൽ നിന്നും വേർതിരിച്ചു നിർത്തുന്നു . വളാഞ്ചേരിയിൽ നിന്നും 10 കിലോമീറ്റർ മാറി ഇരിമ്പിളിയം പഞ്ചായത്തിൽ ഉൾപെടുന്ന ഈ ഗ്രാമ പ്രദേശം സമീപ പ്രദേശക്കാരുടെയെല്ലാം സായാഹ സഞ്ചാര കേന്ദ്രമാണ്. മനോഹരമായ കുന്നും വയലും ഭാരതപ്പുഴയുടെ സാന്നിദ്ധ്യവും  ഈ ഗ്രാമത്തെ അതി മനോഹരമാക്കുന്നു. ഷൊർണൂർ മംഗലാപുരം തീവണ്ടി പാത ഈ ഗ്രാമത്തെ പ്രകമ്പനം കൊള്ളിച്ച് കടന്നു പോകുന്നു .  ഇവിടത്തെ കുന്നിനു മുകളിൽ നിന്നും ഭാരതപ്പുഴയെ വീക്ഷിക്കുമ്പോൾ നയന സുഖം ലഭിക്കുന്നത് സ്വാഭാവികം. പുരാണ കഥകളിലെ കുന്തിപ്പുഴ ഭാരതപ്പുഴയുമായി ലയിക്കുന്ന രംഗം ഇവിടത്തെ കുന്നിനു മുകളിൽ നിന്ന് ദർശിക്കാം.

ഈ ഗ്രാമത്തെ പ്രധാനമായും രണ്ടായി തിരിച്ചിട്ടുണ്ട് മേലേ മങ്കേരിയും താഴെ മങ്കേരിയും. പ്രദേശത്തെ ഏറ്റവും ഉയർന്ന സ്ഥലത്തെ വലിയ പറമ്പ് അല്ലെങ്കിൽ നിരപ്പ് എന്നൊക്കെ പറയാറുണ്ട് . ഹിന്ദു മുസ്ലിം വിശ്വാസികൾ സാഹോദര്യത്തോടെ ഇടപഴകി ജീവിക്കുന്ന ഇവിടെ ഒരു സർക്കാർ പ്രൈമറി സ്കൂളും മൂന്ന് അംഗൻവാടികളും രണ്ട് മുസ്ലിം മദ്രസകളും നില കൊള്ളുന്നു , സമീപ പ്രദേശങ്ങളിലെ ഭിന്നശേഷിക്കാരായ വിദ്യാർത്ഥികൾക്കായുളള പ്രത്യേക ക്ലാസ് ഈ സർക്കാർ സ്കൂളിന്റെ സവിശേഷതയാണ് .

തിരുമാനംകുന്ന്  ഭഗവതി ക്ഷേത്രമാണിവിടത്തെ ഹിന്ദു വിശ്വാസികളുടെ പ്രധാന ആരാധനാ കേന്ദ്രം . ക്ഷേത്രത്തിലെ ഉൽസവവും സ്കൂൾ പരിസരത്ത് വെച്ച് നടത്താറുള്ള അയ്യപ്പൻ വിളക്കുമാണ് ഈ ഗ്രാമത്തിലെ പ്രധാന പരിപാടികൾ

ഇനിയും മനുഷ്യന്റെ കാടന്നു കയറ്റത്തിന് ഇരയാകാതെ യും തരിശിടാതെയും പച്ച പിടിച്ച് നിൽക്കുന്ന പാടശേഖരം അതി മനോഹരമാണ് . മണലെടുപ്പ് പാറ വെട്ടി കല്ലെടുക്കൽ തുടങ്ങിയ പ്രവർത്തികൾ ഈ ഗ്രാമത്തെ മുറിപ്പെടുത്തിയിട്ടുണ്ടെങ്കിലും മനോഹരമായ ഭൂപ്രകൃതി ഇപ്പോഴും നില നിൽക്കുന്നു.  ഭൂരിഭാഗം ആളുകളും കൃഷി യെയും മറ്റു നിർമ്മാണ പ്രവർത്തനങ്ങളെയും തൊഴിലാക്കി ജീവിക്കുന്നു. മറ്റൊരു കൂട്ടം വിദേശ രാജ്യങ്ങളിൽ തൊഴിൽ ചെയ്ത് വരുന്നു.

മലപ്പുറം ജില്ലയിലെ വളാഞ്ചേരിയിൽ നിന്നും  വലിയ കുന്ന് വഴി ബസ് മാർഗ്ഗം ഈ ഗ്രാമത്തിൽ എത്തിച്ചേരാം. മേച്ചേരിപ്പറമ്പ്, വെണ്ടല്ലൂർ, പേരശ്ശനൂർ തുടങ്ങിയവയാണ് സമീപ പ്രദേശങ്ങൾ.

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ജോയ്‌നഗരേർ മോവ

പശ്ചിമ ബംഗാളിലെ ചില പ്രദേശങ്ങളിൽ വളരെ സുപരിചിതമായ ഒരു മധുരപലഹാരമാണ് **ജോയ്‌നഗരേർ മോവ** (ബംഗാളി : জয়নগরের). ഈന്തപ്പനയിൽ നിന്നു വേർതിരിച്ചെടുക്കുന്ന ശർക്കര, പശുവിൻ പാലിൽ നിന്നുള്ള വെണ്ണ, "കനക്ചുർ ഖോയ്'" എന്നറിയപ്പെടുന്ന അരി എന്നിവയുപയോഗിച്ചാണ് ഇതു നിർമ്മിക്കുന്നത്. പ്രകൃതിദത്തമായ ചേരുവകൾ കൊണ്ടുനിർമ്മിക്കുന്ന ഈ പലഹാരത്തിന്റെ ഉത്ഭവം പശ്ചിമബംഗാളിലെ ജോയ്‌നഗറിലാണെന്നു കരുതുന്നു. കൊൽക്കത്തയിലും പരിസരപ്രദേശങ്ങളിലും  കൃത്രിമചേരുവകൾ കൊണ്ട് ഈ പലഹാരം നിർമ്മിക്കുന്നുണ്ട്. ജോയ്‌നഗരേർ മോവയെ സംരക്ഷിക്കുന്നതിനും ദുരുപയോഗം തടയുന്നതിനുമായി 2015-ൽ ഇതിനു ഭൂപ്രദേശസൂചികാപദവി നൽകി.

## ചരിത്രം
ഏറെ വർഷങ്ങൾക്കുമുമ്പു തന്നെ പശ്ചിമബംഗാളിൽ ഈ പലഹാരം നിർമ്മിച്ചു തുടങ്ങിയിരുന്നു. ഈന്തപ്പനയിൽ നിന്നെടുക്കുന്ന "നോളെൻ ഗുർ" എന്ന സ്വാദിഷ്ഠമാർന്ന ശർക്കരയാണ് ഈ പലഹാരത്തിലെ പ്രധാന ചേരുവ. ബംഗാളിൽ വളരുന്ന "കനക്ചുർ ഖോയ്" എന്ന അരി, പശുവിൻ പാലിൽ നിന്നുള്ള  വെണ്ണ, ഏലം, കറുപ്പുചെടിയുടെ വിത്ത് എന്നിവയാണ് മറ്റു ചേരുവകൾ.

കനക്ചുർ ഖോയ് അരിയും നോളെൻ ഗുർ ശർക്കരയും ശൈത്യകാലത്താണ് (നവംബർ - ജനുവരി) വിളവെടുക്കുന്നത്. അതിനാൽ ശൈത്യകാലത്തു മാത്രമാണ് ഈ മധുരപലഹാരം നിർമ്മിക്കുന്നത്. നുറുക്ക് പോലെ പെട്ടെന്ന് പൊടിഞ്ഞുപോകുന്ന ഒരു പലഹാരമാണിത്.

ബംഗാളിലെ മിക്ക ഭവനങ്ങളിലും ഇത് പാകം ചെയ്യുന്നുണ്ട്. ഇവിടുത്തെ ചില കടകളിൽ പലഹാരം പായ്ക്കറ്റുകളാക്കി വിൽക്കുന്നു. ജോയ്‌നഗറിലും ബഹുറയിലും ചരണിലുമുള്ള നൂറ്റിയൻപതോളം കടകളിൽ പ്രകൃതിദത്തമായ ചേരുവകൾ കൊണ്ടാണ് പലഹാരം നിർമ്മിക്കുന്നത്. 1929-ൽ ജോയ്നഗറിൽ പലഹാരനിർമ്മാണത്തിനായി തുടങ്ങിയ ശ്രീകൃഷ്ണ മിസ്താന ഭണ്ഡാർ എന്ന കടയിൽ ഇപ്പോഴും പലഹാരം നിർമ്മിക്കുന്നുണ്ട്. ജോയ്നഗരേർ മോവയ്ക്കു ഭൂപ്രദേശസൂചികാ പദവി നൽകണമെന്ന് ഒരു വിഭാഗം വ്യാപാരികൾ ആവശ്യപ്പെട്ടിരുന്നു. അതേത്തുടർന്ന് 2015-ൽ ഇതിനു ഭൂപ്രദേശസൂചികാപദവി ലഭിച്ചിരുന്നു.

## വെല്ലുവിളികൾ
പ്രകൃതിദത്തചേരുവകളാൽ നിർമ്മിക്കപ്പെടുന്ന സ്വാദിഷ്ഠമാർന്ന ഈ വിഭവം വളരെ പെട്ടെന്നു തന്നെ ബംഗാളിൽ പ്രശസ്തി നേടിയിരുന്നു. ചില വ്യാപാരികൾ കൃത്രിമപദാർത്ഥങ്ങൾ കൊണ്ട് പലഹാരമുണ്ടാക്കി "ജോയ്‌നഗരേർ മോവ" എന്ന പേരിൽ വിൽപ്പനയാരംഭിച്ചു. ഇത്തരത്തിൽ നിർമ്മിക്കപ്പെടുന്ന പലഹാരം ആരോഗ്യപ്രശ്നങ്ങൾ സൃഷ്ടിക്കുമെന്ന് ആരോപണമുയർന്നിരുന്നു.

കൃത്രിമപദാർത്ഥങ്ങൾ കൊണ്ടു നിർമ്മിക്കുന്ന പലഹാരം വൻതോതിൽ വിറ്റഴിക്കപ്പെട്ടതോടെ, പരമ്പരാഗതമായി ഇതു നിർമ്മിച്ചിരുന്നവർക്ക് വ്യാപാരം നഷ്ടമായി. അതുകൊണ്ടു തന്നെ പ്രകൃതിദത്തമായ സ്വാദുള്ള പലഹാരത്തിന്റെ നിർമ്മാണം കുറഞ്ഞുവരികയാണ്.

ജോയ്‌നഗരേർ മോവയുടെ നിർമ്മാണത്തിനുപയോഗിക്കുന്ന പനംചക്കര (ഈന്തപ്പനയിൽ നിന്നുള്ള ശർക്കര)യുടെ ദൗർലഭ്യമാണ് മറ്റൊരു വെല്ലുവിളി. ബംഗാളിൽ ഈന്തപ്പനകൾ കുറഞ്ഞതോടെ ശർക്കരനിർമ്മാണവും കുറഞ്ഞു. പരമ്പരാഗതമായി ശർക്കരനിർമ്മാണം നടത്തിയിരുന്ന ഷിയുലി വിഭാഗക്കാർ മറ്റു ജോലികൾ തേടി പോവുകയാണ്. ശൈത്യകാലത്തു മാത്രം വിളവു നൽകുന്ന കനക്ചുർ ഖോയ് അരിയുടെ ഉൽപ്പാദനം കുറഞ്ഞതും പലഹാരനിർമ്മാണത്തെ പ്രതികൂലമായി ബാധിച്ചിട്ടുണ്ട്.

## ഇതും കാണുക
* ഇന്ത്യൻ ഭക്ഷണവിഭവങ്ങൾ
* ഇന്ത്യൻ മധുരപലഹാരങ്ങളുടെ പട്ടിക
* ഭൂപ്രദേശസൂചികാപദവി

## അവലംബം

വർഗ്ഗം:ഇന്ത്യൻ ലഘുഭക്ഷണങ്ങൾ
വർഗ്ഗം:പശ്ചിമ ബംഗാളിലെ ഭൂപ്രദേശസൂചികകൾ
സുജനാനന്ദിനി

1891-ൽ കൊല്ലത്തെ പരവൂരിൽ നിന്നും പ്രസിദ്ധീകരണം ആരംഭിച്ച പത്രമാണ് **സുജനാനന്ദിനി **. ഇരുപതാം നൂറ്റാണ്ടിലെ ആദ്യപാദത്തിൽ പത്രത്തിന്റെ പ്രസിദ്ധീകരണം നിലച്ചു. പരവൂർ വി. കേശവനാശാനാണ് മലയാള മനോരമ പത്രത്തിന്റെ മാതൃകയിൽ പത്രം ആരംഭിച്ചത്. ഈഴവരുടെ ആദ്യപത്രമായതിനാൽ ഈഴവപത്രം എന്നും ഇതറിയപ്പെട്ടു. ആദ്യം പരവൂരിൽ നിന്നും പിന്നീട് കൊല്ലത്തുനിന്നും സുജനാനന്ദിനി പ്രസിദ്ധീകരിച്ചിരുന്നു. കേശവനാശാൻ തന്നെയായിരുന്നു കൊല്ലത്തു നിന്നും ആരംഭിച്ച പ്രഥമപത്രത്തിന്റെ പത്രാധിപർ.

സ്വന്തം  പിതാവായ വ്വൈരവൻ വൈദ്യന്റെ സഹായത്തോടെ ആശാൻ പതിനായിരം ഉറുപ്പിക മൂലധനം കൊണ്ട് *കേരളഭൂഷണം കമ്പനി ക്ലിപ്തം* കൊ.വ.1066-ൽ (എ.ഡി. 1891) ആരംഭിച്ചു. 1892-ൽ ഇവിടെനിന്നുമാണ് സുജനാനന്ദിനിയുടെ പ്രസിദ്ധീകരണം ആരംഭിച്ചത്. അതോടെ അധഃസ്ഥിത വർഗത്തിന്റെ നാവായി പത്രം മാറി.  അക്കാലത്ത് തിരുവിതാംകൂറിൽ  നിന്നും പ്രസിദ്ധീകരിച്ചിരുന്ന മറ്റെല്ലാ പത്രങ്ങളും മിഷണറിമാരുടേതായിരുന്നു. 

ശ്രീനാരായണ ഗുരുദേവന്റെ സന്ദേശവാഹിയായി സുജനാനന്ദിനി വളരെപ്പെട്ടെന്ന് മാറി. അവർണരുടെ സ്‌കൂൾ പ്രവേശനം, ഉദ്യോഗലബ്ധി, സർക്കാരിന്റെ അഴിമതി എന്നിവയെക്കുറിച്ച് കേശവനാശാൻ പത്രത്തിന്റെ മുഖപ്രസംഗം എഴുതി.

കവിതാവിലാസിനി എന്ന പേരിൽ ഒരു ഉപപത്രവും സുജനാനന്ദിനിയോടൊപ്പം ഓരോ ലക്കത്തിലും പ്രസിദ്ധീകരിച്ചിരുന്നു. സമസ്യാപൂരണത്തിനും സംവാദത്തിനുമൊക്കെ ഇതിൽ സ്ഥലം ഒരുക്കിയിരുന്നു. മൂലൂർ എസ്. പത്മനാഭ പണിക്കരുടെ കവിരാമായണത്തിന്റെ പ്രസിദ്ധീകരണത്തിനുശേഷം പൊട്ടിപ്പുറപ്പെട്ട സാഹിത്യസംവാദം കവിത വിലാസിനിയിലായിരുന്നു സംഭവിച്ചത്. അഴകത്തു പത്മനാഭക്കുറുപ്പ്, കുഞ്ഞിക്കുട്ടൻ തമ്പുരാൻ, ഉള്ളൂർ, സി.എസ്. സുബ്രഹ്മണ്യൻ പോറ്റി,  മൂലൂർ, സി.വി.കുഞ്ഞുരാമൻ,കുമാരനാശാൻ, കെ.സി. കേശവപിള്ള എന്നിവരൊക്കെ ഇതിൽ കവിതകൾ എഴുതിയിരുന്നു.

1905 വർഷം ആയപ്പോൾ ഈഴവ വിദ്യാലയ പ്രവേശനത്തിനുവേണ്ടിയുള്ള വാദം സമൂഹത്തിൽ ശക്തമായി. സുജനാനന്ദിനിയും ഈ ആവശ്യം ഉന്നയിച്ച് കുറിപ്പുകൾ പുറത്തിറക്കി. പിന്നീടാണ് ഹരിപ്പാട് ഒരു ഈഴവ ബാലന് സ്‌കൂളിൽ പ്രവേശനം അനുവദിച്ചതുമായി ബന്ധപ്പെട്ട്  നായർ-ഈഴവ ലഹള പൊട്ടിപ്പുറപ്പെട്ടത്.  ഇതിനിടെ പരവൂർ മണിയംകുളം സ്കൂളിൽ ഈഴവ സമുദായാംഗമായ ബാലന് പ്രവേശനം നൽകിയതിനെതിരെ സവർണർ സംഘടിതമായി പ്രതിഷേധം തുടങ്ങി. സ്കൂൾ ഭാഗികമായി കത്തിക്കുകയും ചെയ്തു. ഹരിപ്പാട്ട് ആരംഭിച്ച ഈഴവ - നായർ ലഹള പരവൂർ അടക്കമുള്ള തെക്കൻ മേഖലയിലേക്കും വ്യാപിച്ചു. ഈഴവരുടെ വിദ്യാലയ പ്രവേശനത്തിനായി ശബ്ദമുയർത്തിയ കേശവനാശാൻ ലഹള അവസാനിപ്പിക്കണമെന്ന് സുജനാനന്ദിനിയിൽ മുഖപ്രസംഗമെഴുതി ലഹളയ്ക്ക് അന്ത്യം കുറിക്കാൻ സുജനാനന്ദിനി ഭരണകൂടത്തോട് ആവശ്യപ്പെട്ടെങ്കിലും ഭരണനേതൃത്വങ്ങളിൽ നിന്നും അതിനായി യാതൊന്നും ചെയ്തില്ല.  തൊട്ടുപിന്നാലെ ബ്രട്ടീഷ് റസിഡന്റിന് കേശനാശാൻ പരാതി നൽകി. അന്നേ ദിവസം രാത്രിയിൽ കേരളഭൂഷണം പ്രസും സുജനാനന്ദിനി പത്രമോഫീസും അഗ്നിക്കിരയാക്കി.

ഈ സംഭവത്തെ ഉദ്ധരിച്ചാണ് കുമാരനാശാൻ 'ഉദ്‌ബോധനം' എന്ന സ്വാതന്ത്ര്യഗീതം രചിച്ചത്.

## അവലംബം

വർഗ്ഗം:പ്രസിദ്ധീകരണം നിലച്ച മലയാളപത്രങ്ങൾ
കോടീശ്വരയ്യർ

കർണ്ണാടക സംഗീതത്തിലെ ഒരു വാഗ്ഗേയകാരനായിരുന്നു **കോടീശ്വരയ്യർ** **(Koteeswara Iyer)** (1869 - 1938 - ഒക്ടോബർ 21). കവി കുഞ്ജരഭാരതിയുടെ പൗത്രനാണ്. പൂച്ചി ശ്രീനിവാസ അയ്യങ്കാരുടെയും പട്ടണം സുബ്രമണ്യ അയ്യരുടെയും കീഴിലാണ് അദ്ദേഹം സംഗീതം അഭ്യസിച്ചത്. പ്രധാനമായും തമിഴിൽ കൃതികൾ രചിച്ച അദ്ദേഹം *കവികുഞ്ജരദാസൻ* എന്ന മുദ്രയാണ് ഉപയോഗിച്ചിട്ടുള്ളത്.

അദ്ദേഹം ഒരു ഇംഗ്ലീഷ് പ്രൊഫസറായി പലയിടത്തും ജോലിനോക്കിയിട്ടുണ്ട്.

എല്ലാ 72 മേളകർത്താരാഗങ്ങളിലും കൃതികൾ രചിച്ച ആദ്യത്തെ വാഗ്ഗേയകാരനാണ് കോടീശ്വരയ്യർ. ഈ ഗാനങ്ങൾ *കന്തഗാനാമുദം* എന്ന് അറിയപ്പെടുന്നു. വിവാധിരാഗങ്ങളിലെ അദ്ദേഹത്തിന്റെ കൃതികൾ അമൂല്യമാണ്. ജ്യോതിസ്വരൂപിണിരാഗത്തിലെ *ഗാനാമുതപാനം*, ബിലഹരിയിലെ *ഇനി നമുക്കൊരു കവലയുമില്ലൈ*, വരുണപ്രിയയിലെ *ശൃംഗാരകുമാര*, ബേഗഡയിലെ *നാദതത്വ*, സാവേരിയിലെ *വേലയ്യാ* തുടങ്ങിയ കൃതികൾ പ്രസിദ്ധങ്ങളാണ്.

## കോടീശ്വരയ്യർ രചിച്ച 72 മേളകർത്താരാഗങ്ങളിലുമുള്ള കൃതികൾ

## ഇതും കാണുക

* List of Carnatic composers

## അവലംബം

വർഗ്ഗം:ദക്ഷിണേന്ത്യൻ സംഗീതം
വർഗ്ഗം:കർണ്ണാടകസംഗീതജ്ഞർ
വർഗ്ഗം:1869-ൽ ജനിച്ചവർ
വർഗ്ഗം:1938-ൽ മരിച്ചവർ
വർഗ്ഗം:ഒക്ടോബർ 21-ന് മരിച്ചവർ
തിരുപ്പുകഴ്

പതിനഞ്ചാം നൂറ്റാണ്ടിൽ ജീവിച്ചിരുന്ന ഭക്തകവി അരുണഗിരിനാഥൻ രചിച്ച തമിഴ് ഗാനകാവ്യമാണ് **തിരുപ്പുകഴ് **. കവിതയും സംഗീതവും കൂടിക്കലർത്തിയുള്ള ഈശ്വരസ്തുതികളാണ് ഈ കാവ്യം. തമിഴിലെ പഴയ വിരുത്ത രീതിയിലുളള വൃത്തത്തിലാണ് കാവ്യം രചിച്ചിരിക്കുന്നത്. തിരുപ്പുകഴുകളധികവും  സുബ്രഹ്മണ്യന്റെ മഹത്ത്വത്തെ പ്രകീർത്തിക്കുന്ന രീതിയിലാണ് രചിക്കപ്പെട്ടിട്ടുള്ളത്. അതോടെ സുബ്രഹ്മണ്യനെ പ്രകീർത്തിക്കുന്ന കവിതകൾ തിരുപ്പുകഴ് എന്ന പേരിൽ അറിയപ്പെടാൻ തുടങ്ങി. 

16000 തിരുപ്പുകഴുകളാണ് അരുണഗിരിനാഥൻ രചിച്ചിട്ടുളളത്. എന്നാൽ ഇവയിൽ 1330 എണ്ണം മാത്രമേ ലഭ്യമായിട്ടുളളൂ. ഇവയിൽ ഏറിയ പങ്കും സുബ്രഹ്മണ്യസ്തുതികളാണ്. അദ്ദേഹത്തിന്റെ ഈ കൃതികളെ മൊത്തത്തിൽ തിരുപ്പുകഴ് എന്നു പറയുന്നതോടൊപ്പം ഓരോ പാട്ടിനേയും തിരുപ്പുകഴ് എന്നു തന്നെയാണ് വിശേഷിപ്പിക്കുന്നത്.

തിരുപ്പുകഴിലെ കാവ്യരീതി ഇപ്രകാരമാണ്:-

സംസ്കൃതത്തിൽ നിന്നും വാക്കുകൾ തമിഴിലേക്ക് ധാരാളമായി കടന്നുകൂടിയ കാലത്തായിരുന്നു തിരുപ്പുകഴ് രചിക്കപ്പെട്ടത്. അതിനാൽ സംസ്കൃതത്തിന്റെ അതിപ്രസരം തിരുപ്പുകഴിൽ കാണപ്പെടുന്നു. പാട്ടുകളിൽ 1008-ഉം വ്യത്യസ്ത ഛന്ദസ്സുകളിൽ രചിക്കപ്പെട്ടവയായതിനാൽ തിരുപ്പുകഴിനെ ചന്ദപ്പെരുംകടൽ, ലയകളഞ്ചിയം എന്നും പറയുന്നു. അരുണഗിരിനാഥരെ 'ചന്ദവേന്തൻ' എന്നും വിശേഷിക്കുന്നു. തിരുപ്പുകഴിൽ സ്ത്രീകളെ അമിതമായി വർണ്ണിക്കുന്നുവെന്നും തരംതാഴ്ത്തുന്നുവെന്നും ചില ന്യൂനതകളായി പറയപ്പെടുന്നു. തമിഴ്നാട്ടിലെ സംഗീതക്കച്ചേരികളിൽ തിരുപ്പുകഴുകൾ ഏറെ ശ്ലാഘിക്കപ്പെടുന്നു.

## അവലംബം

*  
* 
* 

## പുറത്തേക്കുള്ള കണ്ണികൾ
* Full text of the anthology  (*[[pdf]]*) from Project Madurai
* Thiruppugazh in Tamil and English with meaning from Kaumaram website.

വർഗ്ഗം:തമിഴ് കാവ്യങ്ങൾ
ബാനത്ത് സുആദഃ

പ്രമുഖ സ്വഹാബീ വര്യനും കവിയുമായ കഅബ് ബിൻ സുഹൈർ ബിൻ അബി സുൽമാ യുടെ പ്രസിദ്ധമായ പ്രവാചക പ്രകീർത്തന കാവ്യമാണ് ബാനത് സുആദ്.
ബാനത്ത് സുആദ് എന്ന് തുടങ്ങുന്നത് കൊണ്ടാണ് പ്രസ്തുത കാവ്യം ഈ പേരിൽ പ്രസിദ്ധമാവാൻ കാരണം. 59 ഈരടികളാണ് ഈ കാവ്യത്തിനുള്ളത്.

## അവലംബം

വർഗ്ഗം:പ്രവാചക പ്രകീർത്തന കാവ്യങ്ങൾ
വർഗ്ഗം:പുതുമുഖലേഖനം
വർഗ്ഗം:അറബി കാവ്യങ്ങൾ